Ενημέρωση από τον Νεκτάριο Κορδή για τις εκπαιδευτικές εξελίξεις - xenesglosses.eu\nΣάββατο, 19/06/2021, 22:14\nHome / HEADER-NEWS / Ενημέρωση από τον Νεκτάριο Κορδή για τις εκπαιδευτικές εξελίξεις\n0ενημέρωση εξετάσεις Κορδής\nΔημοσιεύτηκε: 7:54 μμ Απρίλιος 8th, 2020 0\n5. Για το ίδιο ζήτημα συζητήθηκαν 3 αιτήσεις αναφορικά με το διπλασιασμό μονάδων συνθηκών διαβίωσης εκπαιδευτικών που υπηρετούν σε απομακρυσμένες σχολικές μονάδες. Εξ αυτών απορρίφθηκαν οι 2 και ικανοποιήθηκε η 1 αίτηση. Υπενθυμίζουμε ότι σύμφωνα με την παρ. 1 του άρθρου 4Α του ν. 3848/2010 (71Α΄), η οποία τροποποιήθηκε με την παρ. 1 του άρθρου 8 του ν. 4574/2018 (191Α΄) «1. Ο χρόνος πραγματικής εκπαιδευτικής υπηρεσίας των μόνιμων εκπαιδευτικών που διανύεται σε δημόσιες σχολικές μονάδες της πρωτοβάθμιας και της δευτεροβάθμιας εκπαίδευσης, οι οποίες ανήκουν στις κατηγορίες μοριοδότησης Ι΄, ΙΑ΄, ΙΒ΄ και ΙΓ΄ της περίπτ. α΄ της παρ. 8 του άρθρου 16 του π.δ. 50/1996 (Α΄45), στην Αθωνιάδα Εκκλησιαστική Ακαδημία και στην Πατμιάδα Εκκλησιαστική Σχολή, υπολογίζεται στο διπλάσιο για τον προσδιορισμό των μονάδων συνθηκών διαβίωσης, εφόσον έχει διαρκέσει κάθε φορά τουλάχιστον δύο (2) συνεχόμενα διδακτικά έτη. 2. Η ισχύς της παρ. 1 αρχίζει από το διδακτικό έτος 2018-2019…».\n6. Συζητήθηκαν 3 αιτήσεις εκπαιδευτικών με αμφισβητούμενο δικαίωμα μετάθεσης οι οποίες και απορρίφθηκαν. Υπενθυμίζουμε ότι με βάση το υφιστάμενο νομοθετικό πλαίσιο και σύμφωνα με τις παρ. 1 και 4 του άρθρου 8 του Π.Δ. 50/1996, όπως αντικαταστάθηκε από το άρθρο 7 του Π.Δ. 100/1997 «1.Για τη μετάθεση εκπαιδευτικών που προβλέπεται από τις διατάξεις αυτού του Π.Δ. απαιτείται υπηρεσία ενός έτους στη κατεχόμενη οργανική θέση μέχρι 31 Αυγούστου του έτους κατά το οποίο πραγματοποιούνται οι μεταθέσεις. (…) 4. Δεν απαιτείται η συμπλήρωση ενός έτους στην οργανική θέση στις περιπτώσεις της μετάθεσης ειδικών κατηγοριών καθώς στις περιπτώσεις μετάθεσης από σχολείο μη ειδικής αγωγής σε ΣΜΕΑ.». Σύμφωνα με τις παρ. 1.2.β και 1.4. του Κεφαλαίου Γ΄, Μέρους Πρώτου της υπ΄ αριθμ. 176269/Ε2/12-11- 2019 εγκυκλίου μεταθέσεων εκπαιδευτικών Δ.Ε. «Εκπαιδευτικός που υπηρετεί σε Πειραματικά Διαπολιτισμικά σχολεία μετά την συμπλήρωση διετούς πραγματικής υπηρεσίας στην οργανική του θέση, έχει δικαίωμα μετάθεσης σε ένα από τα παραπάνω αναφερόμενα ή σε λοιπές σχολικές μονάδες της ίδιας ή άλλης περιοχής μετάθεσης.». «Σύμφωνα με τις διατάξεις του άρθρου 94 του ν. 4547/2018 (102Α΄) οι εκπαιδευτικοί που υπηρετούν με απόσπαση σε ελληνικά σχολεία του εξωτερικού και διανύουν το έτος λήξης της απόσπασής τους ή έχει ήδη ανακληθεί η απόσπασή τους στο εξωτερικό δύνανται να υποβάλουν αίτηση μετάθεσης, μόνον εφόσον πριν από την απόσπασή τους στο εξωτερικό υπηρέτησαν ένα (1) έτος στην οργανική τους θέση».\n10. Συζητήθηκαν και απορρίφθηκαν 3 αιτήσεις εκπαιδευτικών αναφορικά με μονάδες συνυπηρέτησης. Υπενθυμίζουμε ότι σύμφωνα με την παρ. 6 του άρθρου 16 του Π.Δ. 50/1996 «6. Για την απόδειξη του τόπου και της φύσης της εργασίας του ή της συζύγου υποβάλλονται κατά περίπτωση τα παρακάτω δικαιολογητικά: α) προκειμένου περί υπαλλήλων του δημοσίου ή υπαλλήλων ΝΠΔΔ ή ΟΤΑ ή υπαλλήλων του υπολοίπου δημόσιου τομέα όπως αυτός καθορίστηκε με τη διάταξη της παραγράφου 6 του άρθρου 1 του Ν. 1256/1982 (ΦΕΚ 65 τ.Α’), όπως τροποποιήθηκε μεταγενέστερα και ισχύει, ή άμισθων δημοσίων υπαλλήλων ή λειτουργών, βεβαίωση της υπηρεσίας του, από την οποία να προκύπτει ότι ο ή η σύζυγος υπηρετεί οργανικά και όχι με απόσπαση στο συγκεκριμένο τόπο. β) προκειμένου περί εργαζομένων στον ιδιωτικό τομέα ή ελευθέρων επαγγελματιών, βεβαίωση του ασφαλιστικού τους φορέα (ΙΚΑ, ΤΕΒΕ, ΟΓΑ κλπ.) από την οποία να προκύπτει ότι η σύζυγός εργάζεται στον τόπο που ζητείται η μετάθεση τουλάχιστον τα δύο τελευταία χρόνια από την ημερομηνία υποβολής της αίτησης και είναι ασφαλισμένος στον οικείο ασφαλιστικό φορέα». Τονίσαμε για άλλη μια φορά την αναγκαιότητα να ενισχυθεί ιδιαίτερα η μοριοδότηση των ζευγαριών εκπαιδευτικών!\nενημέρωση εξετάσεις Κορδής\nΠροηγούμενο: Προχωράνε κανονικά οι διορισμοί των εκπαιδευτικών. Σε αναμονή οριστικών πινάκων για 3ΕΑ, 4ΕΑ, 5ΕΑ\nΕπόμενο Υπ.Παιδείας: Η εξεταστέα ύλη των πανελλαδικών μετά τις περικοπές


Στιβαχτής: «Υπάρχει μια μικρή απογοήτευση» – SportSite.gr\nHome / Βόλεϊ / Στιβαχτής: «Υπάρχει μια μικρή απογοήτευση»\nΣτιβαχτής: «Υπάρχει μια μικρή απογοήτευση»\nPosted by: Sport FM in Βόλεϊ 11 Νοεμβρίου 2021\t0 2 Views\nΜπορεί να πάλεψε, όμως ο Ολυμπιακός δεν κατάφερε να προκριθεί στους ομίλους του Champions League, με τον Κώστα Στιβαχτή να τονίζει πως υπάρχει μια μικρή απογοήτευση.\n«Σίγουρα προσπαθήσαμε να επιβάλουμε το ρυθμό μας από το πρώτο σετ. Δεν τα καταφέραμε και νομίζω ότι με τον τρόπο που χάσαμε το δεύτερο υπήρξε μια μικρή απογοήτευση γιατί ήταν η ελάχιστη διαφορά. Πρέπει να κοιτάξουμε ότι ναι μεν μείναμε εκτός Champions League, που ήταν για εμάς ένας στόχος, να φτάσουμε στους ομίλους, αλλά η πορεία μας στην Ευρώπη θα συνεχιστεί.\nΠρέπει να κλείσουμε αυτό το παιχνίδι και να δούμε μόνο τα λάθη μας. Αφήνουμε πίσω προσωρινά τις ευρωπαϊκές διοργανώσεις και επιστρέφουμε στις εγχώριες όπου πρέπει να παλέψουμε για να πάρουμε μια πρόκριση στο Λιγκ Καπ. Αυτό το παιχνίδι που παίχτηκε σήμερα ίσως μας βοηθήσει ενόψει αυτού που έρχεται με τον ΠΑΟΚ».\nNext: Φουντούλης στον bwinΣΠΟΡ FM: «Στόχος του Ολυμπιακού να επιστρέψει στην κορυφή της Ευρώπης»


Το Bell & Ross BR V2-94 θα σας κάνει να νιώσετε σαν πιλότος μαχητικού αεροσκάφους - mensbook\nHome Ωρολοι Το Bell & Ross BR V2-94 θα σας κάνει να νιώσετε σαν πιλότος μαχητικού αεροσκάφους\nΤο Bell & Ross BR V2-94 θα σας κάνει να νιώσετε σαν πιλότος μαχητικού αεροσκάφους\nΜε τις αεροπορικές δυνάμεις να παίζουν καθοριστικό ρόλο στη ιστορία της ωρολογοποιίας, η Bell & Ross μας προσφερει ένα ρολόι που πετάει ψηλά!\nΗ χρονομέτρηση είναι μια σοβαρή υπόθεση, και σίγουρα στον κόσμο της στρατιωτικής αεροπορίας. Με την ακρίβεια των πτήσεων, τις περίπλοκες επιχειρήσεις μυστικότητας, ο σωστός χρόνος είναι ένα βασικό μέρος της δουλειάς ενός πιλότου.\nΩστόσο με ένα εμπορικό σήμα όπως της Bell & Ross, τα ρολόγια της οποίας εντάχθηκαν στον κόσμο της στρατιωτικής αεροπορίας, ξέρετε ότι είστε σε ασφαλή χέρια. Η Bell & Ross παράγει ρολόγια που μπορούν να ικανοποιήσουν τα σκληρά, απαιτητικά κριτήρια των πιο ειδικών μονάδων, και το BR V2-94 μπορεί να είναι η ελίτ όλων.\nΑκριβώς όπως το πρώτο αεροπλάνο των Αδερφών Ράιτ, μπορεί ακόμα να θεωρείται η καρδιά των μαχητικών αεροσκαφών, το ίδιο συμβαίνει και με τα pilot ρολόγια της Bell & Ross, τα οποία δείχνουν εκτίμηση στο παρελθόν με τις heritage σειρές τους.\nΗ νέα σειρά συνδέεται με το παρελθόν και την ιστορία των αεροπορικών (εργαλείων) – και η Bell & Ross έχει χρησιμοποιήσει μερικές έξυπνες αισθητικές πινελιές για να προσφέρει στα ρολόγια μια αίσθηση vintage. Η Patina είναι μια τεχνική, που χρησιμοποιείται για να αλλάξει το συνηθισμένο φωτεινό λευκό φινίρισμα δίνοντας του μια κίτρινη χροιά.\nΤο BR V2-94 αποτελεί αποκορύφωμα αυτού του αιώνα, τόσο στην αεροναυτική όσο και στην ιστορία της ωρολογοποιίας όσον αφορά την εμφάνιση και την πρακτικότητα. Με ένα dial μικρών δευτερολέπτων στις τρεις και έναν κεντρικό χρονογράφο που μετράει τα δευτερόλεπτα, αυτό το ρολόι σας δίνει τη δυνατότητα να χρονομετάτε οτιδήποτε με πλήρη ακρίβεια.\nο ρολόι προσφέρεται είτε με ένα πολύ ανθεκτικό μαύρο λουράκι από καουτσούκ, σχεδιασμένο για να επιβιώνει σε δύσκολες συνθήκες και να κρατήσει το βάρος του ρολογιού σε χαμηλά επιπεδα, ή ένα κομψό μπρασελε από χάλυβα, για στυλ και απόλυτη δύναμη.\nΌποια και αν είναι η επιλογή σας για τον καρπό σας, αυτό το ρολόι έχει μια πραγματικά καθαρή και έξυπνη εμφάνιση για να πάει με σχεδόν με οτιδήποτε φορέσετε.


Κορονοϊός: Πώς ξεκίνησε\nΚλινικές πληροφορίες για την επιδημία του νέου κορονοϊού (nCoV-2019), που ξεκίνησε τον προηγούμενο μήνα από την πόλη Ουχάν της Κίνας και βρίσκεται σε εξέλιξη, έδωσε σήμερα ο πρύτανης του ΕΚΠΑ, καθηγητής Αθανάσιος Δημόπουλος.\nΣημειώνει ότι «καθώς όμως, η επιδημία εξαπλώνεται, η εντατική επιστημονική έρευνα έχει αναδείξει σημαντικά στοιχεία για τη λοίμωξη που προκαλεί ο νέος κοροναϊός. Τα δεδομένα αυτά μπορούν να συμβάλλουν στη καλύτερη διαχείριση της κατάστασης από τις υγειονομικές αρχές».\nΤο γονιδίωμα του νέου κορονοϊού έχει πολύ μεγάλη ομοιότητα με αυτό αντίστοιχου ιού των νυχτερίδων\nΣύμφωνα με τον κ. Δημόπουλο,και όπως μεταδίδει το ΑΠΕ, η επιδημιολογική έρευνα και η ανάλυση του γονιδιώματος του ιού έχουν αποκαλύψει πώς μεταδόθηκε ο ιός στους ανθρώπους.\n«Το γονιδίωμα του νέου κοροναϊού έχει πολύ μεγάλη ομοιότητα με αυτό αντίστοιχου ιού των νυχτερίδων που θεωρείται ο ξενιστής της νόσου. Δεν είναι γνωστό ακόμη ποιο ενδιάμεσο ζώο μετέφερε τον ιό στον άνθρωπο. Από τα επιδημιολογικά στοιχεία προκύπτει ότι ένας μόνο ασθενής μολύνθηκε από τον ιό από ζώο και έκτοτε ξεκίνησε η μετάδοση μεταξύ των ανθρώπων.\nΠιθανό να μεταδόθηκε από μια σούπα… με νυχτερίδα;\nΜε την παραπάνω εκτίμηση του κ. Δημόπουλου φαίνεται πως συμφωνεί η εκτίμηση ομάδας Κινέζων επιστημόνων, σύμφωνα με την οποία ο κορονοϊός που εντοπίστηκε, τον περασμένο Δεκέμβριο, στην επαρχία Ουχάν μεταδόθηκε στους ανθρώπους από κατανάλωση νυχτερίδας ή φιδιού.\nΌπως αναφέρεται σε ευρήματα μελέτης, που δημοσιεύθηκε στο «Journal Of Medical Virology» και απασχόλησε τις προηγούμενες ημέρες τόσο τα social media όσο και τα ΜΜΕ, πρόκειται για ένα νέο στέλεχος το οποίο φαίνεται να είναι ένα μείγμα δύο άλλων κορονοϊών: ένα από νυχτερίδες και ένα άγνωστης προέλευσης.\nΣε κάποιο σημείο ένας ιός νυχτερίδας μεταδόθηκε σε φίδια και προσαρμόστηκε στο ανοσοποιητικό τους σύστημα. Αργότερα, οι άνθρωποι στην αγορά της Ουχάν, είτε ερχόμενοι σε επαφή με εκείνα είτε καταναλώνοντας κρέας ερπετών, μολύνθηκαν.


Beauty tips για βροχερές ημέρες - Clipit.gr\nΑκόμα κι αν ημέρα είναι βροχερή και εμείς τρέχουμε για να τα προλάβουμε όλα… Ακόμα και τότε…\nΔεν υπάρχει δικαιολογία που να μας επιτρέπει να περιφερόμαστε με μαλλιά φριζαρισμένα προς τα πάνω και με μάτια με μαύρους κύκλους από τη μάσκαρα που έχει “τρέξει”…\nΣτην πραγματικότητα, ακόμα και τις βροχερές ημέρες, υπάρχουν μυστικά όπλα στο νεσεσέρ μιας γυναίκας που θα την βοηθήσουν να διατηρήσει την εμφάνισή της προσεγμένη, χωρίς ιδιαίτερη προσπάθεια.\n‘Οταν βρισκόμαστε ανάμεσα σε έναν κύκλο ατελείωτων υποχρεώσεων, είναι καλό να γνωρίζουμε κάποια μυστικά ομορφιάς που δεν απαιτούν περισσότερο κόπο, αλλά τον σωστό τρόπο.\n“Κλειδώστε” την τρίχα των μαλλιών σας για λιγότερο φριζάρισμα. Το φριζάρισμα συμβαίνει σε όλους τους τύπους της τρίχας, είτε αυτή είναι χοντρή, είτε ψιλή. Το μυστικό είναι να απλώσετε στα μαλλιά σας μια ελαφριά mousse, ή ένα gel, ή ένα ελαφρύ προϊόν σιλικόνης. Πολλές φορές, ακόμα και μια ενυδατική κρέμα προσώπου -αν την έχετε στην τσάντα σας- μπορεί να προστατεύσει τα μαλλιά μας από την υγρασία. Οπλιστείτε λοιπόν με τα κατάλληλα προϊόντα πριν βγείτε από το σπίτι.\nΦορέστε ελαφρύ foundation. Το βαρύ μακιγιάζ και η υψηλή υγρασία είναι ένας συνδυασμός καταστροφικός και για την επιδερμίδα αλλά και το πώς θα καταλήξετε να φαίνεστε μετά από λίγη ώρα. Το μακιγιάζ λιώνει και στην επιδερμίδα δημιουργούνται ερεθισμοί. Το καλύτερο που έχετε να κάνετε είναι να απλώσετε μια μικρή ποσότητα από το make up σας και με ένα καλό σφουγγαράκι ή με ένα πινέλο, να το απλώσετε πολύ καλά. Η περιττή ποσότητα απομακρύνεται και η επιδερμίδα σας αναπνέει.\n[ctt title=”Τι κιαν βρέχει, εξακολουθούμε και είμαστε όμορφες” tweet=”Τι κιαν βρέχει, εξακολουθούμε και είμαστε όμορφες. http://ctt.ec/OMie2+” coverup=”OMie2″]\nΓια μια βροχερή μέρα ενδείκνυνται χτενίσματα με τα μαλλιά πιασμένα, όπως οι ψηλοί κότσοι και τα ponytails. Ακόμα κι έτσι όμως, μην παραλείψετε να βάλετε γενναίες δόσεις λακ, ώστε το χτένισμά σας να κρατήσει περισσότερο και να μείνει όσο το δυνατόν πιο ακέραιο.\nΑφού δεν λάμπει ο ήλιος, δεν πρέπει να λάμπει και το πρόσωπό σας. Με λίγα λόγια, αποφύγετε τις γυαλάδες και προτιμήστε προϊόντα με ματ υφές. Τις ημέρες με έντονη υγρασία, η γυαλάδα είναι ανεπιθύμητη, μιας και ο καιρός προκαλεί ούτως ή άλλως στο πρόσωπό μας έξτρα λιπαρότητα. Μπορείτε επίσης στην τσάντα σας να έχετε ειδικά μαντηλάκια που απορροφούν την υγρασία του προσώπου, για ένα φιξάρισμα της στιγμής.\nΗ ημερομηνία λήξης όλων των καλλυντικών σου


Πρωτομαγιά: Μαγιάτικο στεφάνι με μανταλάκια σε δύο λεπτά! - Ειδήσεις\nNewsit / Παράξενες Ειδήσεις / Πρωτομαγιά: Μαγιάτικο στεφάνι με μανταλάκια σε δύο λεπτά!\nΠρωτομαγιά: Μαγιάτικο στεφάνι με μανταλάκια σε δύο λεπτά!\nΔημοσιεύθηκε: 27.04.2018 | 23:19\nΗ Πρωτομαγιά 2018 πλησιάζει και εσείς ακόμα δεν έχετε φτιάξει μαγιάτικο στεφάνι; Δεν πειράζει υπάρχει εύκολη και γρήγορη λύση.\nΤην Πρωτομαγιά γιορτάζεται η Ημέρα του Εργάτη. Είναι στην πραγματικότητα η καθιερωμένη γιορτή της εξέγερσης των εργατών του Σικάγου, η οποία αποτέλεσε μια από τις κορυφαίες στιγμές της πάλης των τάξεων στη νεότερη εποχή. Το Μάη του 1886 τα εργατικά συνδικάτα στο Σικάγο ξεσηκώθηκαν διεκδικώντας ωράριο εργασίας στις 8 ώρες και καλύτερες συνθήκες εργασίας.\nΗ Πρωτομαγιά εορτάζεται επίσης και σαν μέρα των λουλουδιών και της Άνοιξης. Ο εορτασμός της έχει τις ρίζες του στις παγανιστικές εορτές του παρελθόντος, με πολλά από τα αρχαία έθιμα να επιβιώνουν μέχρι και σήμερα. Στην Ελλάδα εορτάζεται εθιμοτυπικά με τη δημιουργία στεφανιών από λουλούδια.\nΤο μαγιάτικο στεφάνι και ο συμβολισμός του\nΑν εσείς ακόμα δεν έχετε φτιάξει μαγιάτικο στεφάνι, υπάρχει λύση. Το παρακάτω βίντεο δείχνει πώς με εύκολο και γρήγορο τρόπο μπορείτε να φτιάξετε το τέλειο μαγιάτικο στεφάνι με ένα απλό υλικό που όλοι έχουμε στα σπίτια μας. Τα μανταλάκια.\nΔείτε το βίντεο και χρησιμοποιείστε τη φαντασία σας για το ιδανικό μαγιάτικο στεφάνι:\nΠηγή βίντεο: Country Sampler Magazine\nΠΡΩΤΟΜΑΓΙΑ ΜΑΓΙΑΤΙΚΟ ΣΤΕΦΑΝΙ\nΈσπρωξε δυνατά τη φίλη της για… πλάκα και παραλίγο να τη χτυπήσει...\nΑν νομίζετε ότι βλέπετε έναν χαμαιλέοντα, κάνετε λάθος – Δείτε το βίντεο\nΓονάτισε, συγκινήθηκε και την ρώτησε αν μπορεί να του φτιάξει τσάι…


energythink: ΔΙΑΚΟΣΜΗΣΗ ΤΡΑΠΕΖΙΟΥ\nΤο καλοκαίρι είναι εποχή με τις περισσότερες εκδηλώσεις: γάμους, βαπτίσεις, ρομαντικά δείπνα, προσκλήσεις για φαγητό κλπ. Αυτή τη φορά θα ασχοληθούμε με το πώς θα στρώσετε ένα τραπέζι για ρομαντικό δείπνο ,στο μπαλκόνι ή μέσα στο σπίτι και το γαμήλιο τραπέζι.\nΗ φωτογραφία ικανοποιεί τη φαντασία κάθε ρομαντικού ανθρώπου! Όμως είναι λίγο δύσκολο να γίνει πραγματικότητα, γιατί οι συνθήκες μπορεί να μην το επιτρέπουν. Έτσι, θα σας δώσω μερικές λύσεις ώστε να φτάσετε στο αποτέλεσμα που επιθυμείτε.\nΗ διαδικασία για το στρώσιμο ενός τραπεζιού μπορεί να ακολουθήσει τα εξής βήματα:\nΒήμα 1 : Εάν έχετε αποφασίσει να διοργανώσετε το δείπνο στο μπαλκόνι, τότε θα πρέπει να ξεκινήσετε από την απομάκρυνση των εντόμων και των ζωυφίων. Αφού απαλλαγείτε από αυτά θα τοποθετήσετε το τραπέζι έτσι ώστε να μπορείτε να κινηθείτε με άνεση. Κατόπιν θα το στρώσετε με ένα καθαρό και καλοσιδερωμένο , ανοιχτόχρωμο τραπεζομάντιλο.\nΒήμα 2. Στη συνέχεια, θα τοποθετήσετε κάποια διακοσμητική σύνθεση με λουλούδια που θα προέρχονται από τον κήπο σας… σε περίπτωση που δεν έχετε λουλούδια, τότε θα βάλετε κεριά. Εάν θέλετε μπορείτε να έχετε πάνω στο τραπέζι και τα δύο.\nΒήμα 3 . Έπειτα τοποθετήστε το σερβίτσιο, τα ποτήρια (διαφορετικό για το κρασί και διαφορετικό για το νερό) και τις υφασμάτινες πετσέτες. Σε περίπτωση που δεν υπάρχουν, τότε θα τοποθετήσετε χρωματιστές χαρτοπετσέτες. Προσπαθήστε να υπάρχει ομοιοχρωμία και όχι πολυχρωμία. Μην βάλετε πολλά αντικείμενα διακόσμησης, εάν το τραπέζι σας είναι μικρού ή μεσαίου μεγέθους.\nTips: Τα πάντα παίζουν πολύ σημαντικό ρόλο σε ένα τραπέζι, γι’ αυτό απαιτείται όλα να είναι αρμονικά και όμορφα.\nΟι καρέκλες είναι επίσης σημαντικές και μπορείτε να τις διακοσμήσετε, με ένα ύφασμα και μία κορδέλα ή μία κορδέλα μόνο.\nΤο γαμήλιο τραπέζι είναι το πιο ιδιαίτερο τραπέζι, γιατί πρόκειται για μία από τις πιο σημαντικές στιγμές δύο ανθρώπων. Αυτό που θα είναι απαραίτητο να αποφασίσετε πριν ξεκινήσετε οτιδήποτε είναι τα χρώματα που θέλετε να χρησιμοποιήσετε. Τα καλοκαιρινά χρώματα είναι οι τόνοι του πράσινου, του γαλάζιου (εάν πρόκειται για νησί), το μπεζ, το ανοιχτό μωβ, ροζ τριανταφυλλί, το κίτρινο και όσα όποιο επιθυμείτε.\nΈπειτα, θα αποφασίσετε τους χρωματικούς τόνους του τραπεζομάντιλου. Μία ασφαλής λύση είναι το ζαχαρί ή το λευκό. Κατόπιν στην πρόσοψη του τραπεζιού μπορείτε να τοποθετήσετε μεγάλους χρωματιστούς φιόγκους ή μία μικρή σύνθεση με κάποιο καλοκαιρινό θέμα.\nΜπορεί όμως να επιθυμείτε το τραπέζι, πιο απλό. Έτσι, μπορείτε να τοποθετήσετε μία σύνθεση από γυαλί που θα έχει μέσα κερί και αυτομάτως δημιουργείται ρομαντική ατμόσφαιρα. Απαραίτητη είναι μία σύνθεση με λουλούδια στο τραπέζι του ζευγαριού. Οι καρέκλες μπορούν να επενδυθούν με ύφασμα και μία κορδέλα ή σκέτη κορδέλα με κάποιο διακοσμητικό, στους ίδιους χρωματικούς τόνους των διακοσμητικών στοιχείων που υπάρχουν στο τραπέζι. Έπειτα θα τοποθετηθούν τα μαχαιροπίρουνα, τα σερβίτσια και τα ποτήρια.\nΤο τραπέζι του γάμου είναι πάρα πολύ ιδιαίτερο τραπέζι, γι’ αυτό καλό θα ήταν εάν αποφασίσετε να το φτιάξετε μόνοι, χωρίς τη βοήθεια κάποιου ειδικού, είναι απαραίτητο να μοιραστείτε τις σκέψεις σας με κάποιο συγγενικό πρόσωπο, που θα ξέρει τι ακριβώς θέλετε να κάνετε. Θα είναι πολύτιμη η βοήθειά του.\nΑναρτήθηκε από energythink στις 7:05 μ.μ.\nΜα τι υπέροχες προτάσεις! ευχαριστουμε!\n7 Ιουλίου 2012 - 3:56 π.μ.\nΣε ευχαριστώ πολύ Ε. για τα καλά σου λόγια!!Φιλιά Πολλά και καλή συνέχεια και σε εσένα!!!!!!!\n2 Αυγούστου 2012 - 6:18 μ.μ.


Κορωνοϊός: Γιατί οι Κινέζοι έκλεισαν το στόμα της «Bat Woman» Σι Ζενγκλί. Τι ανακάλυψε στις νυχτερίδες - LINE LIFE\nΚορωνοϊός: Γιατί οι Κινέζοι έκλεισαν το στόμα της «Bat Woman» Σι Ζενγκλί. Τι ανακάλυψε στις νυχτερίδες\nΓιατί η Κίνα κατηγορείται οτι φίμωσε την ερευνήτρια Σι Ζενγκλί – Shi Zhengli που έκανε τις ανακαλύψεις για τον κορωνοϊό;\nΗ Κίνα, το επίκεντρο της θανατηφόρας παγκόσμιας πανδημίας του νέου κορωνοϊού, που μάχεται τις θεωρίες συνωμοσίας που σχετίζονται με την προέλευση και την εξάπλωση του ιού, κατηγορείται ότι «φίμωσε» μια ιολόγο στην Ουχάν, τη Σι Ζενγκλί – Shi Zhengli, λίγο αφότου ανακάλυψε τη γενετική σύνθεση του νέου στελέχους.\nΓνωστή ως «Γυναίκα Νυχτερίδα» (Bat Woman), η ιολόγος θεωρείται μία από τους κορυφαίους ερευνητές στον κόσμο για τον κορωνοϊό και έχει βρει με επιτυχία δεκάδες θανάσιμους ιούς τύπου SARS σε σπηλιές. Η έγκαιρη ανακάλυψη του νέου στελέχους θα μπορούσε να βοηθήσει στην επίσης έγκαιρη ανάπτυξη των διαγνωστικών εξετάσεων και των εμβολίων για τη νόσο που σχετίζεται με τον ιό.\nΈχοντας εμπειρία 16 ετών στο να κυνηγά ιούς σε σπηλιές, η Σι, ερευνήτρια στο Ινστιτούτο Ιολογίας της Ουχάν (WIV), διαπίστωσε ότι ο ιός SARS προέρχεται από νυχτερίδες. Σύμφωνα με τη South China Morning Post, τα δεδομένα που συλλέχθηκαν από τη Σι και την ομάδα της, επανήλθαν στο Εθνικό Εργαστήριο Βιοασφάλειας με έδρα την Ουχάν.\nΣύμφωνα με τον ιστότοπο, η ομάδα της Σι, εντόπισε ότι ο «κορωνοϊός ήταν ένας άμεσος απόγονος ενός άγριου στελέχους που συνέλεξαν από τα περιττώματα ενός είδους νυχτερίδας (fruit bat) στην επαρχία Γιουνάν. Το νέο στέλεχος είχε το 96% των γονιδίων».\nΥπάλληλοι υγειονομικής υπηρεσίας ελέγχουν νυχτερίδες / Φωτογραφία: AP Photo\nΗ Σι κατόρθωσε να ολοκληρώσει την αλληλουχία του γονιδίου του κορωνοϊού σε τρεις ημέρες\nΣύμφωνα με την Daily Mail, η Σι κλήθηκε πίσω στο εργαστήριό της στην Ουχάν μετά το ξεσπάσματα του νέου κορωνοϊού, στα τέλη του περασμένου έτους, και κατάφερε να ολοκληρώσει την αλληλουχία των γονιδίων του νέου στελέχους μέσα σε τρεις ημέρες. Βρέθηκε ότι το νέο στέλεχος συνδέθηκε με το είδος των νυχτερίδων horseshoe, που βρέθηκαν στο Γιουνάν. Τα ευρήματα της Σι, αποκάλυψαν ότι ο κορωνοϊός ήταν παρόμοιος με το SARS, μια αναπνευστική ασθένεια που προήλθε από την Κίνα, και έπληξε χιλιάδες ανθρώπους το 2002.\nΌπως αναφέρει το περιοδικό Scientific American, η Σι παραδέχεται ότι όταν κλήθηκε πίσω στο εργαστήριο από μια διάσκεψη για να ερευνήσει τη νέα ασθένεια, αναρωτήθηκε αρχικά αν ένας κορωνοϊός θα μπορούσε να είχε «αποδράσει» από τη μονάδα της. Στο παρελθόν είχε προειδοποιήσει για τον κίνδυνο εμφάνισης επιδημιών από ιούς που φέρουν οι νυχτερίδες. Ωστόσο, όπως λέει η ίδια, δεν περίμενε ένα τέτοιο ξέσπασμα να σημειωθεί στην Ουχάν, στο κέντρο της Κίνας, δεδομένου ότι οι μελέτες της υποδείκνυαν υψηλότερο κίνδυνο σε υποτροπικές περιοχές στα νότια της χώρας.\nΤο WIV βρίσκεται μόλις δέκα μίλια από την αγορά με τα άγρια ζώων, που πιστεύεται ότι είναι το επίκεντρο του κορωνοϊού. Η Σι είπε ότι αισθάνθηκε τελικά ανακουφισμένη, αφού καμία από τις ακολουθίες δεν ταιριάζει με εκείνες των ιών που η ομάδα της είχε πάρει δείγματα από τις σπηλιές των νυχτερίδων. «Αυτό πήρε πραγματικά ένα φορτίο από το μυαλό μου, δεν είχα κλείσει μάτι για μέρες», ανέφερε χαρακτηριστικά.\nΗ ιολόγος Σι Ζενγκλί / Φωτογραφία: Twitter\n«Οι αρχές έκλεισαν το στόμα της Σι και της ομάδας της μετά τα ευρήματά τους»\nΜιλώντας στην Daily Mail, ο Κινέζος δημοσιογράφος Gao Yu, δήλωσε ότι μίλησε με την ιολόγο, η οποία αποκάλυψε ότι της κρατούσαν το στόμα κλειστό οι κινεζικές αρχές. «Μάθαμε αργότερα ότι το ινστιτούτο της ολοκλήρωσε την αλληλουχία γονιδίων και τα συναφή τεστ, ήδη από τις 2 Ιανουαρίου, αλλά δεν μπορούσε να μιλήσει», αποκάλυψε ο δημοσιογράφος. Οι πληροφορίες σχετικά με την αλληλουχία των γονιδίων δεν δημοσιοποιήθηκαν μέχρι μια εβδομάδα αργότερα.\nΤις τελευταίες τρεις δεκαετίες, οι νυχτερίδες έχουν συνδεθεί με επτά μεγάλες επιδημίες, σημειώνει το δημοσίευμα της Daily Mail. Οπως εξηγεί, το Ινστιτούτο Ιολογίας της Ουχάν, με έδρα 16 χλμ από την υπαίθρια αγορά άγριων ζώων που θεωρείται από πολλούς πηγή προέλευσης της Covid-19, ανέπτυξε ένα εργαστήριο υψηλής ασφαλείας αξίας 30 εκατομμυρίων λιρών μετά την εκδήλωση του SARS, με τη βοήθεια της Γαλλίας.\nΉταν το πρώτο εργαστήριο στην Κίνα με στάτους P4 – που δηλώνει τα παγκόσμια επίπεδα βιοασφάλειας – και περιέχει τη μεγαλύτερη «τράπεζα» ιών στην Ασία. Αυτό το γεγονός έχει πυροδοτήσει αρκετές θεωρίες συνωμοσίας, σύμφωνα με τις οποίες ο ιός που προκαλεί τη νόσο Covid-19 δημιουργήθηκε από τον άνθρωπο.\nΠροηγούμενο άρθροΒουγιουκλάκη-Παπαμιχαήλ: Η κρυφή ιστορία πίσω απο την φωτογραφία της Ανάστασης του 1971\nΕπόμενο άρθροΈρχεται στάση πληρωμών: Τι ψιθυρίζουν οι τραπεζίτες που γνωρίζουν εκ των έσω


,Επιστήμονας του συστήματος εξηγεί γιατί η ζωή μετά το θάνατο είναι «αδύνατη»!\nHome,Θεωρίες,Επιστήμονας του συστήματος εξηγεί γιατί η ζωή μετά το θάνατο είναι «αδύνατη»!\nΑΕΤΟΣ 9:59 π.μ. 10 Νοε 2017--1\nΈνας επιστήμονας ισχυρίζεται ότι δεν υπάρχει ζωή μετά το θάνατο, επειδή οι νόμοι της φυσικής το κάνουν αδύνατο! ποίος βγάζει τους νομούς? πριν κάτι χρονιά έλεγαν οτι η Γη δεν γυρίζει ! και φυσικά δεν απαντούν καν σε μια σειρά στοιχείων ύπουλα, και δεν έχουν απαντήσει τι δημιουργεί την σκέψη και τι ειναι νους αντίθετα έχουν υιοθέτησει τις εβραϊκές ηλιθιότητες περί ψυχολογίας.\nΑυτό το νούμερο βγάζει όλους τους άλλους άκυρους για να περάσει το δικό του δογματικά, και φαίνεται οτι ειναι επι σκοπού όταν λέει οτι οι νόμοι της φυσικής που διέπουν την καθημερινή ζωή είναι πλήρως κατανοητοί! το 1940 έλεγαν οτι οι πύραυλοι (των "κακών ναζι") ειναι αδύνατο να πετάξουν με υγρό καύσιμο!πιο πριν ειναι αδύνατο να πετάξει (για τα αεροπλάνα) κάτι που έχει μεγάλο βάρος, για νόμους της φυσικής έλεγαν και τότε! τσογλάνια του συστήματος δήθεν επιστήμονες, τύπου βγαίνει ο καθε άχρηστος επι πληρωμή δηθεν επιστήμονας γιατί έβγαλε μια σχολή και λέει οτι οι αεροψεκασμοί ειναι σταγονίδια νερού απο μηχανές κτλ :\nΜετά από εκτεταμένες μελέτες, ο φυσικός Sean Carroll λέει για να υπάρχει μια μετά θάνατον ζωή, η συνείδηση μας θα πρέπει να είναι εντελώς χωρισμένη από το φυσικό μας σώμα - που δεν είναι.\nΗ συνείδηση είναι μια σειρά από άτομα και ηλεκτρόνια που μας δίνουν το μυαλό μας, λέει. Οι νόμοι του σύμπαντος δεν επιτρέπουν σε αυτά τα άτομα και τα ηλεκτρόνια να συνεχίσουν να λειτουργούν μετά το θάνατό τους. Μπορεί η επιστήμη να μας έχει προσφέρει καλύτερες συνθήκες ζωής και να έχει βελτιώσει κατά πολύ το βιοτικό μας επίπεδο, αλλά πολλές φορές είναι και φορέας κακών ειδήσεων.\nΈνας επιστήμονας πιστεύει ότι πρέπει να δεχτούμε ότι δεν υπάρχει μεταθανάτια ζωή και να κοιτάξουμε τη ζωή μας σε γήινο επίπεδο. Ο Sean Carroll, καθηγητής κοσμολογίας και φυσικής στο Ινστιτούτο Τεχνολογίας της Καλιφόρνια, αναφέρει χαρακτηριστικά στο Express: «Οι νόμοι της φυσικής που αποτελούν τη βάση της καθημερινής ζωής είναι πλήρως κατανοητοί».\nΟ Dr. Carroll εξήγησε ότι για να υπάρχει μεταθανάτια ζωή, η συνείδηση θα πρέπει να διαχωριστεί εντελώς από το φυσικό μας σώμα. Η συνείδηση φαίνεται να αποτελείται, ουσιαστικά, από μια σειρά από άτομα και ηλεκτρόνια.\nΓια να μπορέσει η ζωή να συνεχιστεί μετά το θάνατο, λέει ότι οι δοκιμές στο κβαντικό πεδίο θα αποκάλυπταν «σωματίδια πνεύματος» και «δυνάμεις πνεύματος» - τις οποίες δεν έχουν. «Εάν δεν είναι τίποτε άλλο παρά τα άτομα με τις γνωστές δυνάμεις, δεν υπάρχει σαφής τρόπος για την ψυχή να επιβιώσει από το θάνατο. Για να πιστέψω στη ζωή μετά το θάνατο, για να το θέσω ήπια, απαιτεί φυσική πέρα από το πρότυπο μοντέλο», είπε.\nΟ Dr. Carroll πρόσθεσε: «Οι ισχυρισμοί ότι κάποια μορφή συνείδησης επιμένει όταν τα σώματά μας πεθάνουν και αποσυντίθενται στα συστατικά τους άτομα, αντιμετωπίζουν ένα τεράστιο, αξεπέραστο εμπόδιο.\nΠοιο είναι το Τυπικό Μοντέλο; Το πρότυπο μοντέλο είναι το όνομα που δόθηκε στη δεκαετία του '70 σε μια θεωρία των θεμελιωδών σωματιδίων και το πώς αλληλεπιδρούν. Ενσωμάτωσε όλα όσα ήταν γνωστά για τα υποατομικά σωματίδια τότε και προέβλεπε την ύπαρξη επιπλέον σωματιδίων. Υπάρχουν δεκαεπτά ονομαζόμενα σωματίδια στο πρότυπο μοντέλο. Τα τελευταία σωματίδια που ανακαλύφθηκαν ήταν τα bosons W και Z το 1983, το κορυφαίο κουάρκ το 1995, το νετρίνο tau το 2000 και το μποζόνιο Higgs το 2012.\nΑνώνυμος 10 Νοεμβρίου 2017 - 12:58 μ.μ.\nvlaxxxxxxxxxxxxxxxx .... αστον να λεει .. οι νομοι της φυσικης λενε οτι η ενεργεια δεν χανεται απλα μεταβαλεται . αυτο που υπαρχει μεσα μας δεν ειναι ενεργεια ?? καλα κατι τετοιοι πως εγειναν επιστημονες ???? παω και εγω να γινω απο δευτερα . ευκολο ειναι ... λες κατι χωρις αποδείξεις και αυτο ειναι ολο .αρκει να πεις οτι εισε επηστημονας .. εκανε ερευνα αυτος ?? σιγα...


ΚΑΤΗΓΟΡΙΑ CULTURE ΔΗΜΟΣΙΕΥΤΗΚΕ ΤΗΝ 22/06/2020 22/06/2020\nΠουλήθηκε έναντι έξι εκατομμυρίων δολαρίων σε δημοπρασία. Η κιθάρα που έπαιξε ο Kurt Cobain στο εμβληματικό MTV Unplugged των Nirvana του 1993 πωλήθηκε το σαββατοκύριακο έναντι 6 εκατομμυρίων δολαρίων! Αυστραλός επιχειρηματίας ο νέος ιδιοκτήτης του μουσικού οργάνου. Η δημοπρασία διοργανώθηκε από τον οίκο Julien’s, με την κιθάρα να πωλείται σε…\nΗ κιθάρα που έπαιξε ο Kurt Cobain στο εμβληματικό MTV Unplugged των Nirvana του 1993 πωλήθηκε το σαββατοκύριακο έναντι 6 εκατομμυρίων δολαρίων! Αυστραλός επιχειρηματίας ο νέος ιδιοκτήτης του μουσικού οργάνου.\nΗ δημοπρασία διοργανώθηκε από τον οίκο Julien’s, με την κιθάρα να πωλείται σε ποσό ρεκόρ στον Peter Freedman, ιδιοκτήτη της εταιρίας μικροφώνων Røde Microphones, όπως ανακοίνωσε ο οίκος λίγο μετά το τέλος της δημοπρασίας που πραγματοποιήθηκε στο Beverly Hills.\nΠρόκειται για ένα πολύ σπάνιο μοντέλο, μόλις 302 αντίγραφα, το οποίο κατασκεύασε η αμερικανική εταιρία μουσικών οργάνων Martin το 1953. Η κιθάρα μάλιστα έχει τροποποιηθεί καθώς ο Cobain ήταν αριστερόχειρας. Μαζί με το όργανο πουλήθηκε και η θήκη της η οποία περιείχε ένα διαφημιστικό για το album των Poison Idea «Fell The Darkness», ένα ανοιχτό πακέτο με χορδές, τρεις πένες καθώς και ένα σακουλάκι για ναρκωτικά μαζί με ένα μαχαίρι και ένα κουτάλι.\nΟ οίκος Julien’s σχολίασε: «Αυτή η κιθάρα έχει περάσει πλέον στην ιστορία της rock μουσικής ως το όργανο που έπαιζε ένας από τους πιο αναγνωρίσιμους και σημαντικούς μουσικούς σε μια από τις πιο αξιομνημόνευτες ζωντανές εμφανίσεις όλων των εποχών».\nΘυμίζουμε πως στα τέλη του Οκτωβρίου του 2019 δημοπρατήθηκε από τον ίδιο οίκο η πράσινη ζακέτα την οποία φορούσε ο Kurt Cobain στο MTV Unplugged έναντι $334,000.\nΜέχρι τώρα η πιο ακριβή κιθάρα που πωλήθηκε σε δημοπρασία ήταν μια Fender Stratocaster Black Strat, με την οποία έπαιζε ο David Gilmour των Pink Floyd. Το ποσό που δαπανήθηκε για την απόκτηση της άγγιξε τα 4 εκατομμύρια δολάρια, χρήματα τα οποία πήγαν σε φιλανθρωπίες.\nΗ ζωντανή ηχογράφηση των Nirvana, μια από τις πλέον γνωστές του μουσικού καναλιού, πραγματοποιήθηκε τον Νοέμβριο του 1993, πέντε μήνες πριν από τον θάνατο του Cobain σε ηλικία 27 ετών.\nPeter Freedman, Founder of RØDE Microphones, won at auction today for $6,010,000 the Martin D-18E guitar used by Kurt…\nGepostet von Julien's Auctions am Samstag, 20. Juni 2020\nΠΡΟΗΓΟΥΜΕΝΗ ΙΣΤΟΡΙΑ Previous post: Ο YouTuber που με την βοήθεια Τεχνητής Νοημοσύνης «συνθέτει» τραγούδια αγαπημένων συγκροτημάτων\nΕΠΟΜΕΝΗ ΙΣΤΟΡΙΑ Next post: Ο Thurston Moore ανακοίνωσε το νέο album «By The Fire»


Holiday.gr - ΞΕΝΟΔΟΧΕΙΟ VEGGERA HOTEL ΠΕΡΙΣΑ\nΕΛΛΑΔΑ / ΚΥΚΛΑΔΕΣ / ΣΑΝΤΟΡΙΝΗ / ΠΕΡΙΣΑ / VEGGERA HOTEL\nΤηλ : +30 22860 82060, 82061, 82062\nΔιεύθυνση : Περίσσα ΣΑΝΤΟΡΙΝΗ ΚΥΚΛΑΔΕΣ\nΣτη διάσημη μαύρη παραλία της Περίσσας βρίσκεται το ολόλευκο ξενοδοχειακό συγκρότημα VEGGERA. Χτισμένο σε νεοκλασικό και παραδοσιακό στυλ, το ξενοδοχείο μας περιμένει να σας φιλοξενήσει στα 54 ευρύχωρα δωμάτιά του, στα 4 άνετα διαμερίσματα, στις 8 ανεξάρτητες κατοικίες και στις 2 πολυτελείς σουίτες.\nΌλα τα δωμάτια είναι εξοπλισμένα με όλες τις σύγχρονες ανέσεις όπως κλιματισμό, δορυφορική τηλεόραση, 3 μουσικά κανάλια, τηλέφωνο, ψυγείο, μπάνιο και ιδιωτικό μπαλκόνι.\nΚατά την παραμονή σας μπορείτε να κάνετε ελεύθερα χρήση των 2 απολύτως ασφαλών πισίνων για ενήλικες και της μιας για παιδιά με Jacuzzi, τη σάουνα, το πλήρως εξοπλισμένο γυμναστήριο και το κομμωτήριο.\nΜπορείτε επίσης να απολαύετε τα δροσιστικά κοκτέιλ, τα παγωτά, γλυκά ή σνακ στο μπαρ της πισίνας.\nΗ νεοκλασική διακόσμηση και τα γήινα χρώματα του ΕΣΤΙΑΤΟΡΙΟΥ VEGGERA σε συνδυασμό με την διακριτική ατμόσφαιρα και το ήρεμο περιβάλλον θα σας προσφέρουν μια μοναδική εμπειρία αναζωογόνησης με θέα το Αιγαίο πέλαγος. Συγχρόνως θα απολαύσετε την Ελληνική και την τοπική κουζίνα καθώς και το άψογο σέρβις.\nΤΟ ΞΕΝΟΔΟΧΕΙΟ – ΔΙΑΜΕΡΙΣΜΑΤΑ VEGGERA σας προσφέρουν 24 ώρες υπηρεσία δωματίου, χρηματοκιβώτιο, γραμματειακή υποστήριξη, φύλαξη βρεφών, ράμπες για άτομα με ειδικές ανάγκες, καθιστικό και αίθουσα πρωινού όπου μπορείτε να απολαύσετε μια μεγάλη ποικιλία από τον μπουφέ.\nΤΟ ΞΕΝΟΔΟΧΕΙΟ – ΔΙΑΜΕΡΙΣΜΑΤΑ VEGGERA έχουν δημιουργηθεί αποκλειστικά για να ικανοποιήσουν τις απαιτήσεις σας και να προσφέρουν αξέχαστες διακοπές στο μοναδικό και μυστηριώδες νησί της Σαντορίνης.\nVEGGERA HOTEL ΦΩΤΟΓΡΑΦΙΕΣ (Κάντε κλικ στις φωτογραφίες για να μεγαλώσουν)\nΕίστε ιδιοκτήτης ή διευθυντής στο VEGGERA HOTEL; Εγγραφείτε τώρα για δωρεάν εργαλεία, που μπορείτε να χρησιμοποιήσετε για να βελτιώσετε την καταχώρησή σας και να συνδέσετε την ιστοσελίδα σας και το σύστημα κρατήσεών σας.\n+ Ξενοδοχείο VILLA CLIO


Σωστή λίπανση των φυτών!! - Garden For All\nΣωστή λίπανση των φυτών!!\nΌπως το χώμα, ο ήλιος και το νερό, έτσι και το λίπασμα είναι απαραίτητο για να μπορούν τα φυτά να διατηρούνται εύρωστα και υγιή. Ωστόσο, τα φυτά που είναι φυτεμένα σε γλάστρες έχουν μεγαλύτερη ανάγκη για λίπανση, αφού με το τακτικό πότισμα το έδαφός τους χάνει σταδιακά τα θρεπτικά του στοιχεία.\nΤα λιπάσματα διακρίνονται σε πολλές κατηγορίες ανάλογα με τη σύνθεση, τη μορφή, τη χρήση και τον τρόπο που εφαρμόζονται. Έτσι παρακάτων θα δούμε αυτές τις κατηγορίες αναλυτικά.\nΟργανικά ή βιολογικά\nΠλήρη ονομάζονται όλα τα λιπάσματα που περιέχουν στη σύνθεσή τους τα τρία βασικά στοιχεία για την ανάπτυξη των φυτών: άζωτο, φώσφορο και κάλιο. Η ποσοστιαία αναλογία των στοιχείων αυτών αναγράφεται πάντα στη συσκευασία του λιπάσματος με την ένδειξη NPK. Από αυτά τα τρία βασικά στοιχεία, το άζωτο (Ν), είναι πολύ σημαντικό για την ανάπτυξη των φύλλων και γενικώς των πράσινων μερών. Ο φώσφορος (Ρ), συμβάλλει στην γρήγορη ανάπτυξη των ριζών και γενικά των υπόγειων μερών του φυτού και το κάλιο (Κ), βοηθά στη δημιουργία σπόρων, ανθέων και καρπών και ενισχύει την αντοχή των φυτών σε ασθένειες και στο κρύο. Εκτός από τα παραπάνω τρία βασικά στοιχεία, ένα λίπασμα μπορεί να περιέχει και άλλα δευτερεύοντα, όπως σίδηρο, μαγνήσιο, ασβέστιο και ιχνοστοιχεία χρήσιμα για συγκεκριμένες ανάγκες και ελλείψεις των φυτών μας.\nΣτερεά ή κοκκώδη\nΕφαρμόζονται απευθείας στο έδαφος και η αποδέσμευση των θρεπτικών τους στοιχείων γίνεται αργά. Κατά κανόνα, χρησιμοποιούνται με χαμηλές γενικά θερμοκρασίες, ποτέ κατά τους θερινούς μήνες, έχουν όμως εξαιρετική και μακράς διάρκειας απόδοση. Επειδή τα στερεά λιπάσματα διαλύονται πιο αργά και πιο δύσκολα, θα πρέπει μετά την εφαρμογή να ακολουθεί συχνό πότισμα, αλλά με λιγότερη ποσότητα νερού, ώστε να μην «ξεπλυθούν» γρήγορα οι θρεπτικές ύλες, που θα αποδεσμεύονται μέχρι να διαλυθεί τελείως το λίπασμα. Επίσης καλό είναι το λίπασμα να ενσωματώνεται στο έδαφος με καλό σκάλισμα αμέσως μετά την εφαρμογή και πριν το πότισμα.\nΤα υγρά λιπάσματα, καθώς και τα υδατοδιαλυτά (υγρά ή κρυσταλλικά) είναι σαφώς πιο πρακτικά στη χρήση τους, με γρηγορότερη αποδέσμευση των θρεπτικών τους στοιχείων, αλλά απαιτούν περισσότερες και συχνότερες εφαρμογές. Είναι κατάλληλα για χρήση όλες τις εποχές, ακόμα και με σχετικά υψηλές θερμοκρασίες και συνιστώνται για φυτά σε γλάστρες ή ζαρντινιέρες.\nΈτσι γνωρίζοντας αυτές τις κατηγορίες μπορείτε να επιλέξετε το καταλληλότερο λίπασμα ανάλογα βέβαια με τις ανάγκες αλλά και το είδος του φυτού σας, καθώς υπάρχουν και λιπάρματα εξειδικευμένα π.χ. για φυτά εσωτερικού χώρου, κάκτους, οξύφυλλα κ.λ.π.\n— Πριν εφαρμόσουμε λίπασμα στα φυτά μας, καλό είναι να τα έχουμε κλαδέψει, σκαλίσει και καθαρίσει από ξερά φύλλα, χόρτα και ζιζάνια.\n— Θα πρέπει να τα έχουμε ποτίσει καλά, καθώς το λίπασμα απορροφά πολλή υγρασία και μπορεί να κάψει τα φυτά μας αν αυτά είναι απότιστα. Αυτό ισχύει κυρίως για τα λιπάσματα σε στερεή, κοκκώδη μορφή.\n— Δεν ρίχνουμε μεγαλύτερη ποσότητα λιπάσματος από τη συνιστώμενη ή από όση πραγματικά χρειάζεται το φυτό μας, διότι μπορεί να καεί, γι’ αυτό είναι καλύτερα να ρίχνουμε λιγότερο λίπασμα σε συχνότερα χρονικά διαστήματα.\n— Για τις γλάστρες είναι καλύτερα να χρησιμοποιείτε λιπάσματα υγρά ή υδατοδιαλυτά και όχι αυτά που είναι σε κοκκώδη μορφή.\nPrevΠροηγούμενοΛευκοί φράχτες με βιβούρνο!!!\nΕπομενοΚαραφατμέ στο γκαζόν ένας πολύ επικίνδυνος εχθρός!!Next


Ενα εξαιρετικά ενδιαφέρον τόλμημα έπεσε στην αντίληψή μου προ ημερών. Η ιδέα είναι του σκηνοθέτη Κωνσταντίνου Πιλάβιου. Μεταφράζω από το ιστολόγιό του: «Θα είμαι σύντομος. Αν πάει καλά, θα γράψουμε ιστορία. Θέλω να παραγάγω μια μικρού μήκους ταινία για το Διαδίκτυο, η οποία θα είναι διαθέσιμη σε όλους και σε οποιαδήποτε μορφή. Χρειάζεται να συγκεντρώσουμε 35.000 ευρώ σε 26 ημέρες» . Ο σκηνοθέτης έχει ξεκινήσει λοιπόν έναν διαδικτυακό έρανο, με στόχο να συμμετάσχουν οι τελικοί αποδέκτες της ταινίας, το κοινό, στην παραγωγή της.\nΕνα εξαιρετικά ενδιαφέρον τόλμημα έπεσε στην αντίληψή μου προ ημερών. Η ιδέα είναι του σκηνοθέτη Κωνσταντίνου Πιλάβιου. Μεταφράζω από το ιστολόγιό του: «Θα είμαι σύντομος. Αν πάει καλά, θα γράψουμε ιστορία. Θέλω να παραγάγω μια μικρού μήκους ταινία για το Διαδίκτυο, η οποία θα είναι διαθέσιμη σε όλους και σε οποιαδήποτε μορφή. Χρειάζεται να συγκεντρώσουμε 35.000 ευρώ σε 26 ημέρες» . Ο σκηνοθέτης έχει ξεκινήσει λοιπόν έναν διαδικτυακό έρανο, με στόχο να συμμετάσχουν οι τελικοί αποδέκτες της ταινίας, το κοινό, στην παραγωγή της. Κάθε ενδιαφερόμενος μπορεί να συνεισφέρει με όποιο ποσό θέλει και μόνο αν καλυφθεί ο τελικός στόχος των 35.000 ευρώ θα μεταβιβαστεί το κονδύλι στον σκηνοθέτη.\nΠεριττό να πει κανείς ότι η ιδέα αυτή- άσχετα με την έκβαση του εγχειρήματος- έχει τρομερό ενδιαφέρον σε σχέση με τις συζητήσεις που γίνονται για την «εκπροσώπηση» των καλλιτεχνών και το αίτημα «εκδημοκρατισμού» της διακίνησης των έργων. Για την ώρα είναι μια μεμονωμένη ιδέα αλλά η ριζοσπαστική δυναμική της είναι προφανής.\nΣε πιο γνώριμο έδαφος, «…στην ευλογημένη γη της επαγγελίας» τιτλοφορεί τη νέα έκθεσή του ο Στέλιος Φαϊτάκης. Στον άψογα ανακαινισμένο χώρο της γκαλερί Τhe Βreeder, ο Φαϊτάκης ξεδιπλώνει τη ζωγραφική του με μεγαλύτερη άνεση απ΄ ό,τι στην προηγούμενη, μικρή γκαλερί της οδού Ευμορφοπούλου. Δεν ξέρω αν παραμένει street artist (και αν είχαν ποτέ δίκιο όσοι τον κατέτασσαν εκεί), πάντως είναι ένας ζωγράφος για τον οποίο η αντίληψη του περιβάλλοντος χώρου και το πώς αυτή επηρεάζει την επιφάνεια όπου δουλεύει έχει μεγάλη σημασία. Η έκθεση θα διαρκέσει ως τις 17 Οκτωβρίου.\nΠληροφορίες για τον διαδικτυακό έρανο: http:\n//www.cpil.info/2009/09/15/lets-make-history * Τhe Βreeder, Ιάσoνος 45, Μεταξουργείο, τηλ.\n210 3317.527, www.thebreedersystem.com zenakos@tovima.gr http://artfully-on saturday.blogspot.com


Δρομολόγια με Πλοίο από Spanish Wells προς Νασάου - Πλοία από Spanish Wells προς Νασάου\nΣυγνώμη, η Spanish Wells - Νασάου υπηρεσία δεν είναι πια διαθέσιμη.\nΑπό Spanish Wells προς Νασάου\nΑποκτήστε τις καλύτερες ακτοπλοϊκές προσφορές μεταξύ Η Ελεύθερα και Το Νιου Πρόβιντενς στο Spanish Wells προς Νασάου με δρομολόγιο με την Direct Ferries και συγκρίνετε τις διαθέσιμες εναλλακτικές διελεύσεις επίσης.\nΔιαθέτουμε σε απευθείας σύνδεση Spanish Wells προς Νασάου ακτοπλοϊκές τιμές κατευθείαν από το σύστημα κράτησης θέσεων των ακτοπλοϊκών εταιρειών για να συγκρίνετε όλες τις επιλογές και να εξασφαλίσετε την καλύτερη τιμή για το ταξίδι σας. Αποκτήστε τιμή και κάντε κράτηση εισιτηρίων προς Το Νιου Πρόβιντενς εύκολα!\nΑπλά επιλέξτε την Χώρα της αναχώρησης σας και μετά Spanish Wells Νασάου ή οποιαδήποτε άλλο δρομολόγιο που προτιμάτε και επιλέξτε τον αριθμό όλων των επιβατών και ξεκινήστε την αναζήτηση!\nLocation: Νασάου, Από Spanish Wells προς Νασάου


Οι απαραίτητες αγορές της εγκυμοσύνης | GoneisOnline|Eγκυρη ενημέρωση για το παιδί,την οικογένεια\nΟι απαραίτητες αγορές της εγκυμοσύνης\nΗ γέννηση ενός παιδιού είναι μια χαρμόσυνη στιγμή για τους νέους γονείς. Χρειάζεται, όμως, οργάνωση στις αγορές, καθώς το νέο μέλος της οικογένειά σας έχει αυξημένες ανάγκες. Πάρτε χαρτί και μολύβι!\nΤο να είστε σωστά προετοιμασμένες για να υποδεχτείτε το αγγελούδι που πρόκειται να αλλάξει ριζικά τη ζωή σας, αλλά και τις ανάγκες της εγκυμοσύνης, θα κάνει τη ζωή σας πιο απλή και πιο εύκολη. Εμείς, σας παρέχουμε ένα χρήσιμο οδηγό αγοράς με όλα όσα πρέπει να έχετε για να ανταποκριθείτε τόσο στις ανάγκες τους μωρού σας όσο και στις δικές σας.\nΚαθώς η εγκυμοσύνη προχωρά, το στήθος σας αρχίζει να μεγαλώνει για να προετοιμαστεί για τη θηλασμό. Τα κανονικά σας σουτιέν θα σας είναι άβολα, ενώ εάν εμφανιστεί το δυσάρεστο σύμπτωμα το στήθος σας να στάζει, σίγουρα θα χρειαστείτε κάτι που να σας καλύπτει. Τα σουτιέν εγκυμοσύνης προορίζονται για να στηρίξουν το στήθος χωρίς να σας ενοχλούν, ενώ κάποια γίνονται σουτιέν θηλασμού με τη βοήθεια αποσπώμενης τιράντας. Προτιμήστε σουτιέν από μαλακό, μη επεξεργασμένο με χημικά οργανικό βαμβάκι, που δεν προκαλούν καμιά δυσάρεστη αίσθηση ή ενόχληση.\nΕίναι επίσης απαραίτητα, καθώς η κοιλίτσα σας μεγαλώνει και τα λάστιχα των κανονικών εσωρούχων σας θα σας ενοχλούν. Επιβάλλεται να διαλέξετε αποκλειστικά βαμβακερά εσώρουχα, καθώς με τα συνθετικά κινδυνεύετε από μολύνσεις, γεγονός που είναι εξαιρετικά δυσάρεστο παράλληλα με την εγκυμοσύνη. Άλλωστε στην αγορά μπορείτε να βρείτε εξίσου σέξι βαμβακερά εσώρουχα εγκυμοσύνης, για να μη χάσετε τη θηλυκότητά σας, αλλά και να είστε άνετες!\nΕίναι άκρως απαραίτητα αν πρόκειται να θηλάσετε, καθώς κάνουν τη διαδικασία πολύ πιο εύκολη.\nΑκόμη κι αν είστε από τις τυχερές που δεν κάνουν εύκολα ραγάδες, μια κρέμα για ραγάδες θα ενυδατώσει το δέρμα σας και θα ανακουφίσει τα τραβήγματα που δημιουργούνται καθώς η κοιλιά και το στήθος φουσκώνουν. Επιπλέον, στην αγορά κυκλοφορούν καλλυντικά για να μαλακώσει το περίνεο για τις γυναίκες που σκοπεύουν να γεννήσουν φυσιολογικά, αλλά και κρέμες ειδικά για την περιποίηση των θηλών για την περίοδο λίγο πριν αλλά και κατά τη διάρκεια του θηλασμού.\nΤα μωρά αναπτύσσονται γρηγορότερα τις πρώτες εβδομάδες της ζωής τους. Είναι προτιμότερο τα πρώτα τους ρουχαλάκια να είναι μεγαλύτερα σε μέγεθος και να διπλώνετε τα μανίκια.\nΖιπουνάκια με πλαϊνές σούστες , κορδόνια ή φαρδιά λαιμόκοψη. Ανάλογα με την εποχή, τα ζιπουνάκια έχουν κοντά ή μακριά μανίκια, ενώ για το χειμώνα διατίθενται και πετσετέ ζιπουνάκια.\nΜπλουζάκια με μακριά μανίκια.\nΟλόσωμα φορμάκια που να καλύπτουν και τις πατούσες.\nΣκουφάκια, κατά προτίμηση βαμβακερά και όχι μάλλινα.\nΒρεφικές καλτσούλες, καθώς τα μωρά έχουν συνήθως κρύα ποδαράκια.\nΣυνήθως οι γονείς επιλέγουν τις πρώτες εβδομάδες να βάζουν το μωρό τους σε μια καλαθούνα, που μπορούν εύκολα να τοποθετήσουν δίπλα στο κρεβάτι τους, ώστε να σηκώνονται εύκολα για να το ταΐσουν ή να το αλλάξουν.\nΑπαραίτητη για κάθε μωρό, η κούνια θα φιλοξενήσει το μικρό σας, τουλάχιστον τα τρία πρώτα χρόνια της ζωής του. Βεβαιωθείτε ότι το κάγκελο της κούνιας κατεβαίνει, ώστε να βάζετε και να βγάζετε το μωρό με ευκολία. Κάποια μοντέλα κούνιας με ελάχιστες τροποποιήσεις μετατρέπονται σε παιδικό κρεβατάκι, για παιδί μέχρι και 6 ετών, οπότε εξοικονομείτε χρήματα.\nΕίναι αρκετά βολική, ειδικά σε περίπτωση που αντιμετωπίζετε πρόβλημα με τη μέση σας, καθώς δε χρειάζεται να σκύψετε για να αλλάξετε το μωράκι σας. Στην αλλαξιέρα θα βάλετε όλα τα απαραίτητα που χρειάζεται να έχετε κοντά σας, κάθε φορά που θα αλλάζετε το μωρό σας, ώστε να μην το αφήνετε μόνο του αναζητώντας π.χ. τις πάνες ή τα μωρομάντιλα.\nΑπαραίτητο όχημα για να απολαμβάνει το μικρούλι σας όμορφους περιπάτους.Τα σύγχρονα καροτσάκια συνδυάζουν αναπαυτικό πορτμπεμπέ και καρεκλάκι, με ρυθμιζόμενη θέση για την πλατούλα και τα πόδια του μωρού. Βεβαιωθείτε ότι το καρότσι που επιλέξατε είναι κατάλληλο για την ηλικία του παιδιού σας, ότι έχει ζώνες ασφαλείας και καλό είναι να έχετε προμηθευτεί ομπρέλα για τον ήλιο και κουκούλα βροχής. Υπάρχουν στιβαρά και ελαφρύτερα καρότσια ανάλογα με τις ανάγκες των γονιών. Ένα ελαφρύ καρότσι που κλείνει εύκολα είναι πιο ξεκούραστο για τη μαμά, ώστε να γλιτώσει και πιθανά τραβήγματα στα χέρια και στη μέση. Για να επιλέξετε καρότσι, αναλογιστείτε ότι με αυτό θα κάνετε τις καθημερινές σας βόλτες με το μωρό στη γειτονιά, θα πρέπει να μπαίνει σε αυτοκίνητο, να έχει αποθηκευτικό χώρο για να κουβαλάτε τα απαραίτητα του μωρού και να μπορείτε να το χειριστείτε με άνεση.\nΕίναι σημαντικό να το χρησιμοποιείτε ακόμη και για τις πιο κοντινές διαδρομές. Στην αγορά κυκλοφορούν καρεκλάκια που δένουν στο μπροστινό κάθισμα του συνοδηγού. Βέβαια, αυτό είναι απαγορευτικό αν το αυτοκίνητό σας έχει στη θέση του συνοδηγού αερόσακο.


Aφρίνα Μεσολογγίου (Χάρτινη Σακούλα)\nΑφρίνα Μεσολογγίου (Χάρτινη Σακούλα) 150gr\nΠρόκειται για την αγνότερη μορφή αλατιού και έχει τελείως διαφορετική γεύση από το αλάτι. Η αφρίνα είναι πιο "γλυκιά" με όχι τόσο έντονη την αλμυρή γεύση και, γι αυτό τον λόγο, είναι πασίγνωστη και περιζήτητη στους ζαχαροπλάστες. Οι κρύσταλλοι της είναι τραγανοί και αρωματικοί, δημιουργώντας εκρήξεις γεύσης στο στόμα.\nΗ λέξη «Αφρίνα» είναι η τοπική ονομασία για αυτό που είναι γνωστό ως Ανθός Άλατος ή Fleur-de-sel.\nΗ αφρίνα παράγεται μόνο στις αλυκές Μεσολογγίου, καθώς εδώ υπάρχουν οι κατάλληλες κλιματικές και εδαφικές συνθήκες (ρηχή θάλασσα, ελάχιστος κυματισμός, μέτριας έντασης άνεμοι, πυθμένας χωρίς κλίσεις).\nΣτην επιφάνεια των αλοπηγίων δημιουργείται μια λεπτή κρούστα του πρώτου αλατιού.\nΣιγά σιγά, με τον άνεμο, η κρούστα αυτή θα παρασυρθεί και θα αποτεθεί σαν αφρός στις πλευρές των αλοπηγίων (εξού και η τοπική ονομασία "αφρίνα"). Στην συνέχεια, όταν αυτός ο αφρός στεγνώσει, συλλέγεται αποκλειστικά και μόνο με το χέρι από εξειδικευμένους εργάτες με ξύλινα εργαλεία· μια παμπάλαια τεχνική που ξέρουν αυτοί που την μαζεύουν. Η αφρίνα είναι η πρώτη συγκομιδή των αλυκών: μόλις τελειώσει το μάζεμα της, θα αρχίσει η συλλογή του αλατιού.\nΠρόκειται για την αγνότερη μορφή αλατιού και έχει τελείως διαφορετική γεύση από το αλάτι. Η αφρίνα είναι πιο "γλυκιά" με όχι τόσο έντονη την αλμυρή γεύση και, γι αυτό τον λόγο, είναι πασίγνωστη και περιζήτητη στους ζαχαροπλάστες.\nΟι κρύσταλλοι της είναι τραγανοί και αρωματικοί, δημιουργώντας εκρήξεις γεύσης στο στόμα.\nΕίναι το ιδανικό καρύκευμα για ωμά φαγητά και σαλάτες, ενώ λίγοι κρύσταλλοι αφρίνας σε ψητά λίγα λεπτά πριν το τέλος του ψησίματος, θα απογειώσουν την γεύση χωρίς να στεγνώνουν το κρέας.\nΑξιολογείτε:Αφρίνα Μεσολογγίου (Χάρτινη Σακούλα) 150gr


Εκπτώσεις χονδρικής,Προσφορά, Οικονομικά και φθηνά φωτοβολταϊκά, ινβέρτερ, ανεμογεννήτριες, μπαταρίες, αυτόνομα φωτοβολταικά και υβριδικά συστήματα, ρυθμιστές φόρτισης, mppt, ανεμογεννήτρια. Fronius inverters για την αναστροφή της τάσεως του ρεύματος, εταιρίες Αγορά, Οικονομικά και φθηνά φωτοβολταϊκά, ινβέρτερ, ανεμογεννήτριες, μπαταρίες, αυτόνομα φωτοβολταικά και υβριδικά συστήματα, ρυθμιστές φόρτισης, mppt, ανεμογεννήτρια.\nΠροσφορά, Οικονομικά και φθηνά φωτοβολταϊκά, ινβέρτερ, ανεμογεννήτριες, μπαταρίες, αυτόνομα φωτοβολταικά και υβριδικά συστήματα, ρυθμιστές φόρτισης, mppt, ανεμογεννήτρια. Fronius inverters για την αναστροφή της τάσεως του ρεύματος, εταιρίες Αγορά, Οικονομικά και φθηνά φωτοβολταϊκά, ινβέρτερ, ανεμογεννήτριες, μπαταρίες, αυτόνομα φωτοβολταικά και υβριδικά συστήματα, ρυθμιστές φόρτισης, mppt, ανεμογεννήτρια.\nΑναστροφείς τάσεως, μετατροπείς τάσεως, dc/ac\nInverter - Μετατροπέας Fronius 550I\nInverter - Μετατροπέας Fronius 550 RI\nInverter - Μετατροπέας Fronius 900 I\nInverter - Μετατροπέας Fronius 900 RI\nInverter - Μετατροπέας Fronius IS 30


Η εταιρεία id Software ξεκίνησε τη λειτουργία της πριν από 20 χρόνια και είναι γνωστή όχι τόσο για το πλήθος των παιχνιδιών που έχει αναπτύξει, όσο για τον τεράστιο βαθμό αποδοχής τους από τους gamers.\nΠροσωπικά έχω «φάει» αμέτρητες ώρες με τα παιχνίδια της id, ξεκινώντας με το Commander Keen, που είχε κυκλοφορήσει μόλις δύο χρόνια πριν αγοράσω το πρώτο μου PC. Το Commander Keen ήταν ένα εξαιρετικό διαστημικό platformer, με όμορφα και ομαλά γραφικά για την εποχή του.\nΑκολούθησε το Wolfenstein, που θεωρείται ο «πατέρας» των first person shooters (FPS), καθώς χρησιμοποίησε με πολύ έξυπνο τρόπο το αδύναμο 2D hardware της εποχής για να προσφέρει gameplay σε προοπτική 3D, πρώτου προσώπου.\nΜετά ήρθε το παιχνίδι-θρύλος που αποτέλεσε ένα από τα σημαντικότερα checkpoints στην ιστορία του gaming, και «έφτιαξε» την εταιρεία. Ο λόγος για το Doom, που καθιέρωσε το είδος των FPS, τα οποία μάλιστα στην αρχή λέγονταν «Doom-clones». Το Doom σημείωσε άλλη μία πρωτιά, εισάγοντας το στοιχείο του multiplayer στα FPS.\nΤο επόμενο FPS game της id, το Quake, έγραψε επίσης ιστορία, εκμεταλλευόμενο τις πρώτες απόπειρες των κατασκευαστών hardware στο χώρο των consumer 3D γραφικών. Το Quake «γέννησε» και το γνωστό event, QuakeCon, το οποίο πραγματοποιείται κάθε χρόνο από το 1996.\nΤο παιχνίδι της id γι’ αυτή τη γενιά είναι το Rage, που έχει ήδη κυκλοφορήσει στο iPhone, και αναμένεται στις desktop πλατφόρμες τον Οκτώβριο. Το Rage εξελίσσεται σε μία μελλοντική εποχή, όπου ένας μετεωρίτης κατέστρεψε τον πλανήτη μας, και θα περιλαμβάνει στοιχεία shooter και racing.\nΠαρακάτω μπορείτε να δείτε ένα αφιέρωμα με διάρκεια μισής ώρας, με τον «εγκέφαλο» της id Software, John Carmack, και άλλα στελέχη της εταιρείας, που εξιστορούν την πορεία τους στην ιστορία του gaming.\ndoom,id software,john carmack,quake


Χάβαρι-Νίκη Τραγανού 0-2: Μεγάλη Νίκη σε δύσκολη έδρα | Εφημερίδα Πρωινή\nΧάβαρι-Νίκη Τραγανού 0-2: Μεγάλη Νίκη σε δύσκολη έδρα\nΟι παίκτες της Νίκης πανηγυρίζουν το 0-1, με σκόρερ τον Γεωργιόπουλο.\nΦωνάζει ο Α.Ο.Χ. για το πέναλτι με το οποίο έγινε το 0-2\nΗ Νίκη Τραγανού με πειστική εμφάνιση πέρασε από τη δύσκολη έδρα του Χαβαρίου με 2-0, το απόγευμα του Σαββάτου, παρουσία 400 περίπου φιλάθλων. Έτσι, έμεινε μόνη πρώτη στην κορυφή της βαθμολογίας με 6 νίκες σε 7 ματς. Ο Α.Ο.Χ. υπέστη την πρώτη ήττα στην έδρα του κι έμεινε στους 10 βαθμούς, αλλά έχει παράπονα για τη φάση του πέναλτι, με το οποίο έγινε το 0-2, υποστηρίζοντας πως η παράβαση έγινε έξω από την περιοχή.\n0-1 με Γεωργιόπουλο\nΤο Χάβαρι μπήκε δυνατά και πίεσε ψηλά, αλλά η Νίκη μετά το 10λεπτο πήρε τα ηνία του αγώνα. Στο 10΄ ένα σουτ του Δούλου λίγο μέσα από τη μεγάλη περιοχή κατέληξε στην αγκαλιά του Κουτσαβίτη και στο 33΄ οι «μπλε» άνοιξαν το σκορ. Ο Νίκος Κολοτούρος εκτέλεσε φάουλ δυνατά και συρτά, η μπάλα έφτασε στο ύψος της μικρής περιοχής, όπου με προβολή ο Γεωργιόπουλος έβαλε μπροστά στο σκορ την ομάδα του. Στο 38΄ οι γηπεδούχοι έφτασαν κοντά στην ισοφάριση όταν το σουτ του Σταυρούλια δεξιά μέσα στην περιοχή, πέρασε δίπλα από το δοκάρι του Αντωνόπουλου. Στο 40΄ η Νίκη έχασε ανεπανάληπτη ευκαιρία για το 0-2. Ο Μπράβος σούταρε άτσαλα έξω από την περιοχή, η μπάλα έφτασε στο Γεωργιόπουλο που δεν ήταν οφσάιντ, αλλά μόνος απέναντι από τον Κουτσαβίτη, πλάσαρε πάνω από τα δοκάρια.\nΔύσκολη φάση και πέναλτι στο 73΄\nΣτην επανάληψη, η ομάδα του Θοδωρή Ανδριόπουλου συνέχισε να υπερέχει και στο 59΄ έχασε νέα μεγάλη ευκαιρία να καθαρίσει το ματς. Ο Γεωργιόπουλος τσίμπησε ωραία τη μπάλα, έξω από τη μεγάλη περιοχή κι έβγαλε τετ-α-τετ τον Δημήτρη Κολοτούρο αλλά αυτός πλάσαρε άουτ.\nΣτο 73΄ έγινε η φάση που σημάδεψε τον αγώνα. Σε γρήγορη αντεπίθεση της Νίκης, ο Παρασκευόπουλος επιχείρησε να μπει στην περιοχή, παρενοχλήθηκε από τον Μπουντουβή στα όρια της μεγάλης περιοχής, έπεσε μέσα και ο διαιτητής Θανάσης Γκατζόπουλος, έδειξε την άσπρη βούλα, σε μια ομολογουμένως πολύ δύσκολη φάση.\nΟ Νίκος Κολοτούρος ανέλαβε την εκτέλεση και έκανε το 0-2, ενώ οι φίλοι του Α.Ο.Χ. πέταξαν ένα-δύο μπουκάλια στον βοηθό Φτερνιάτη και το ματς διεκόπη για 5 λεπτά. Με την επανέναρξη, ο Μπατζακόπουλος είχε δυνατό σουτ από αριστερά μέσα στην περιοχή, το οποίο εξουδετέρωσε ο Αντωνόπουλος με γροθιές και αυτή ήταν η τελευταία καλή φάση του αγώνα. Καλύτεροι από τους νικητές οι Γαργαρώνης, Νίκος Κολουτούρος, Χαράλαμπος Κολοτούρος, Μπράβος και Γεωργιόπουλος, ενώ από τους ηττημένους ξεχώρισαν οι Μπουρούκης, Ρούνης.\nΧάβαρι: Κουτσαβίτης, Μαργαρώνης, Κοκκώνης, Ρούνης, Μπελεκούκιας, Καμαρινός, Χριστόπουλος (79΄ Σαφαρής), Γιαννόπουλος (46΄ Μπουντουβής), Μπουρούκης, Σταυρούλιας, Μπατζακόπουλος.\nΝίκη Τραγανού: Αντωνόπουλος, Κ. Κολοτούρος, Χ. Κολοτούρος, Μπαρδούσης, Γαργαρώνης, Μπράβος, Παρασκευόπουλος (81΄ Στ. Κολοτούρος), Δούλος (87΄ Ι. Κασσιανός), Δ. Κολοτούρος, Γεωργιόπουλος (90΄+ Σαραντούλιας), Ν. Κολοτούρος.\n« Μαχαιρώματα στην Σπιάντζα\nΗλειακός Λ.-Προοδευτική 0-1: Είχε την ουσία »


Σε έξαρση η γρίπη:Τρεις νεκροί και 24 ασθενείς σε ΜΕΘ μέσα σε μια εβδομάδα\n17 Ιαν. 2019 / 08:27\nΗ γρίπη συχνά συγχέεται με το κοινό κρυολόγημα, το οποίο όμως προκαλείται από διαφορετικούς ιούς σε σχέση με τη γρίπη.\nΈτσι, ενώ η γρίπη χαρακτηρίζεται συνήθως από υψηλό πυρετό, πονοκέφαλο, έντονους μυϊκούς πόνους, εξάντληση και βήχα, στο κοινό κρυολόγημα τα παραπάνω συμπτώματα είναι πιο ήπια. Επιπλέον, η γρίπη μπορεί να εμφανίσει σοβαρές επιπλοκές, ενώ το κοινό κρυολόγημα σπάνια εμφανίζει επιπλοκές.\nΟι κυριότερες επιπλοκές της γρίπης είναι η πνευμονία, η παρόξυνση ορισμένων χρόνιων παθήσεων, όπως το άσθμα, και η χρόνια βρογχίτιδα. Όταν, μάλιστα, συνοδεύεται από διάρροιες ή εμετούς, ειδικά στα παιδιά, μπορεί να οδηγήσει σε αφυδάτωση.\nΤι μπορούμε να κάνουμε, για να προστατευτούμε;\nΣυχνό πλύσιμο των χεριών, ιδιαίτερα εάν υπάρχει στο σπίτι κάποιος που είναι ήδη ασθενής. Η υγιεινή των χεριών προλαμβάνει τη μετάδοση των λοιμώξεων στους ίδιους μας τους εαυτούς.\nΕμβολιασμός με το αντιγριπικό εμβόλιο των ατόμων που ανήκουν στις ομάδες υψηλού κινδύνου.\nΑποφυγή άσκοπης χρήσης αντιβιοτικών: Η απόφαση της χορήγησης ή όχι των αντιβιοτικών θα πρέπει να ανήκει στο θεράποντα ιατρό. Όταν ο ιατρός δε μας χορηγεί αντιβιοτικά, το κάνει γιατί δε μας χρειάζονται και όχι γιατί είναι «κακός ιατρός».\nΣωστός αερισμός των χώρων που συνωστίζονται πολλά άτομα (π.χ. δημόσιες υπηρεσίες, μέσα μαζικής συγκοινωνίας κ.α.) καθώς και καλή συντήρηση των κλιματιστικών.\nΑποφυγή στενής επαφής με άτομα που έχουν συμπτώματα λοίμωξης του αναπνευστικού.\nΑποφυγή άμεσης επαφής των χεριών μας με τα μάτια, τη μύτη και το στόμα, για να αποτρέψουμε τη διασπορά των μικροβίων και των ιών.\nΕάν έχουμε ήδη εμφανίσει λοίμωξη, θα πρέπει να καλύπτουμε τη μύτη και το στόμα μας κατά τη διάρκεια του βήχα ή του φτερνίσματος με χαρτομάντιλα μίας χρήσεως, τα οποία θα πρέπει στη συνέχεια να τα πετάμε και να πλένουμε καλά τα χέρια μας.\nΤήρηση σωστής διατροφής: Η τήρηση υγιεινής διατροφής έχει σαν αποτέλεσμα την ενίσχυση του ανοσοποιητικού μας συστήματος. Ένα πρότυπο τέτοιας διατροφής αποτελείται κυρίως από όσπρια, λαχανικά, ψάρια, γαλακτοκομικά χαμηλών λιπαρών και φρούτα. Όσο για τα άτομα που πάσχουν από χρόνια νοσήματα, αυτά θα πρέπει να τηρούν τα διατροφικά προγράμματα, που είναι κατάλληλα για την πάθηση τους.\nΤέλος, αξίζει να αναφέρουμε και γενικά μέτρα, τα οποία ενισχύουν το ανοσοποιητικό μας σύστημα, όπως η αποφυγή του καπνίσματος, η όσο το δυνατόν καλύτερη ψυχολογική μας κατάσταση και ο επαρκής ύπνος.\nΠερισσότερα σε αυτή την κατηγορία: « «Σύμμαχος» των γυναικών το πρωινό ξύπνημα Παγκόσμια Ημέρα κατά του Παιδικού Καρκίνου-Δείτε ένα συγκινητικό βίντεο »


Ξενοδοχεία κοντά σε La Baia beach - Βρείτε προσφορές ξενοδοχείων\nΞενοδοχεία κοντά σε La Baia beach\nVietri sul Mare, Ιταλία\nΤο Skyscanner hotels αποτελεί έναν γρήγορο, δωρεάν και απλό τρόπο να οργανώσετε τη διαμονή σας κοντά σε La Baia beach. Με μερικά κλικ, μπορείτε εύκολα να κάνετε αναζήτηση, να συγκρίνετε και να κάνετε κράτηση ξενοδοχείου κάνοντας κλικ απευθείας στην ιστοσελίδα του ξενοδοχείου ή του ταξιδιωτικού πράκτορα. Δεν προστίθενται οποιαδήποτε τέλη στη διαμονή σας εάν κάνετε κράτηση μαζί μας.\nΓια να ξεκινήσετε, απλά προσθέστε τις ημερομηνίες που έχετε επιλέξει για να ταξιδέψετε στο παραπάνω πλαίσιο αναζήτησης και θα σας βρούμε τις φθηνότερες προσφορές. Ή εναλλακτικά, επιλέξτε ανάμεσα σε κάποια από τα κορυφαία ξενοδοχεία κοντά σε La Baia beach παραπάνω.\nΕνοικίαση αυτοκινήτου σε: Vietri sul Mare\nΞενοδοχεία σε Vietri sul Mare\nGarden Bijou With Sea ViewMarevietriResidenza Stella di MarinaCasa CelentanoCasa AnnalisaCasa Fasano Country HouseB&B Vietri CentroLa Valle Delle NajadiPalazzo Della MonicaApartment Rilassati a VietriSuite Palazzo PellegrinoLA Cascata (palazzo Pellegrino)Villa Maria AntoniettaContorno ApartmentAppartamento HermitageRilassatiavietriA Casa miaDomus AntoninaB&B ElisaIl Nido del Gabbiano


Ν. Ηλιόπουλος: Η κυβέρνηση δεν λαμβάνει αποφάσεις με γνώμονα την ανθρώπινη ζωή, αλλά με γνώμονα το κομματικό της ακροατήριο | ΣΥΡΙΖΑ Συνασπισμός Ριζοσπαστικής Αριστεράς\nΝ. Ηλιόπουλος: Η κυβέρνηση δεν λαμβάνει αποφάσεις με γνώμονα την ανθρώπινη ζωή, αλλά με γνώμονα το κομματικό της ακροατήριο\nΣυνέντευξη του εκπροσώπου Τύπου του ΣΥΡΙΖΑ – Προοδευτική Συμμαχία, Νάσου Ηλιόπουλου, στην κυριακάτικη Kontra News (Χρήστος Κυμπιζής)\n«Το τελευταίο μίλι του κ. Μητσοτάκη έχει μετατραπεί σε έναν ατελείωτο Γολγοθά για την κοινωνία», υπογραμμίζει ο εκπρόσωπος Τύπου του ΣΥΡΙΖΑ-Προοδευτική Συμμαχία, Νάσος Ηλιόπουλος, σε συνέντευξή του στην κυριακάτικη εφημερίδα Kontra News.\n«Σε ολόκληρη τη βόρεια Ελλάδα δεν υπάρχουν διαθέσιμες ΜΕΘ και οι υγειονομικοί βρίσκονται στα όρια της κατάρρευσης. Την ώρα που έχουμε χιλιάδες νεκρούς, αποψιλώνουν το σύστημα υγείας και μειώνουν κατά 900 εκατομμύρια τον προϋπολογισμό της υγείας. Αυξάνουν τον αριθμό των μαθητών στα σχολεία, αντί να τον μειώνουν και η κατάσταση στα μέσα μεταφοράς είναι απελπιστική», επισημαίνει ο Νάσος Ηλιόπουλος.\nΚαι προσθέτει: «στον ΣΥΡΙΖΑ λοιπόν λέμε ότι το σύστημα υγείας πρέπει να ενισχυθεί με περισσότερους γιατρούς, περισσότερες ΜΕΘ και επίταξη ιδιωτικών νοσοκομείων όπου χρειάζεται». «Να αυξηθούν τα δρομολόγια των ΜΜΜ και να υπάρξουν μέτρα αραίωσης των σχολικών τάξεων. Παράλληλα χρειάζεται να υπάρχει μαζική δωρεάν πρόσβαση σε τεστ για όλους τους πολίτες και όπου επιτρέπεται, επιστροφή στην τηλεργασία», σημειώνει ο Νάσος Ηλιόπουλος, δηλώνοντας ακόμα ότι «την ώρα της μάχης δεν γίνεται να έχουμε υγειονομικούς σε αναστολή».\nΑναφερθείς στο ζήτημα που προέκυψε μέσα στην εβδομάδα για την πρόσβαση των πολιτών στις εκκλησίες, τονίζει ότι η κυβέρνηση «θέτει σε κίνδυνο την υγεία όλων γιατί επιλέγει να δώσει σε μια μειοψηφία σκοταδιστών και ακροδεξιών ένα αντικοινωνικό προνόμιο». «Η κυβέρνηση δεν λαμβάνει αποφάσεις με γνώμονα την ανθρώπινη ζωή, αλλά με γνώμονα το κομματικό της ακροατήριο», υπογραμμίζει ο Νάσος Ηλιόπουλος.\nΌσον αφορά τους πολιτικούς συσχετισμούς, επισημαίνει πως το κρίσιμο στις δημοσκοπήσεις είναι «η αποτύπωση των ποιοτικών στοιχείων που δείχνουν ότι η εμπιστοσύνη στην κυβερνητική πολιτική βρίσκεται σε ελεύθερη πτώση». Είναι στο χέρι του ΣΥΡΙΖΑ-Προοδευτική Συμμαχία, αναφέρει, να κερδίσει ξανά την εμπιστοσύνη της πλειοψηφίας με βάση τις προγραμματικές του προτάσεις «για την ενίσχυση του κοινωνικού κράτους, την αύξηση των μισθών και τη βελτίωση των συνθηκών εργασίας αλλά και τη ρύθμιση-διαγραφή του πανδημικού ιδιωτικού χρέους».\nΕρωτηθείς, τέλος, για το ΚΙΝΑΛ και τις δυνατότητες μετεκλογικών συνεργασιών, σημειώνει ότι η θέση του ΣΥΡΙΖΑ είναι ξεκάθαρη: «η απλή αναλογική θέτει σε όλους ένα συγκεκριμένο ερώτημα και εμείς απαντάμε ότι είμαστε εδώ για να ανατραπεί η συντηρητική και αυταρχική πολιτική Μητσοτάκη».\nΠώς αξιολογείτε τα νέα μέτρα της κυβέρνησης για τους ανεμβολίαστους; Τι θα έκανε ο ΣΥΡΙΖΑ για να σταματήσει τη διασπορά του ιού;\nΤο τελευταίο μίλι του κ. Μητσοτάκη έχει μετατραπεί σε έναν ατελείωτο Γολγοθά για την κοινωνία. Σε ολόκληρη τη βόρεια Ελλάδα δεν υπάρχουν διαθέσιμες ΜΕΘ και οι υγειονομικοί βρίσκονται στα όρια της κατάρρευσης. Την ώρα που έχουμε χιλιάδες νεκρούς, αποψιλώνουν το σύστημα υγείας και μειώνουν κατά 900 εκατομμύρια τον προϋπολογισμό της υγείας. Αυξάνουν τον αριθμό των μαθητών στα σχολεία, αντί να τον μειώνουν και η κατάσταση στα μέσα μεταφοράς είναι απελπιστική. Φλερτάρουν με τους ακροδεξιούς που τους στήριξαν στα συλλαλητήρια κατά της Συμφωνίας των Πρεσπών.\nΣτον ΣΥΡΙΖΑ λοιπόν λέμε ότι το σύστημα υγείας πρέπει να ενισχυθεί με περισσότερους γιατρούς, περισσότερες ΜΕΘ και επίταξη ιδιωτικών νοσοκομείων όπου χρειάζεται. Να αυξηθούν τα δρομολόγια των ΜΜΜ και να υπάρξουν μέτρα αραίωσης των σχολικών τάξεων. Παράλληλα χρειάζεται να υπάρχει μαζική δωρεάν πρόσβαση σε τεστ για όλους τους πολίτες και όπου επιτρέπεται, επιστροφή στην τηλεργασία. Το εμβόλιο είναι το ισχυρότερο όπλο αντιμετώπισης της πανδημίας, ακριβώς για αυτό χρειαζόμαστε και κινητές μονάδες εμβολιασμού για τις απομακρυσμένες περιοχές και τους συμπολίτες μας με κινητικά προβλήματα. Τέλος, την ώρα της μάχης δεν γίνεται να έχουμε υγειονομικούς σε αναστολή.\nΠολύ κουβέντα γίνεται για το γεγονός πως η κυβέρνηση θεώρησε πως χρειάζεται τεστ για να πάει κάποιος ανεμβολίαστος σε ένα κατάστημα, αλλά όχι σε μια εκκλησία…\nΗ κυβέρνηση αντιμετωπίζει τους πιστούς σαν να είναι αντιεμβολιαστές, κάτι το οποίο δεν ισχύει. Με αυτό τον τρόπο, θέτει σε κίνδυνο την υγεία όλων γιατί επιλέγει να δώσει σε μια μειοψηφία σκοταδιστών και ακροδεξιών ένα αντικοινωνικό προνόμιο. Θυμόμαστε όλοι από την πρώτη φάση της πανδημίας τον ίδιο τον κ. Μητσοτάκη να μην λαμβάνει μέτρα για τους ναούς προσπαθώντας να πετάξει το μπαλάκι των ευθυνών στον ίδιο τον Αρχιεπίσκοπο. Η κυβέρνηση δεν λαμβάνει αποφάσεις με γνώμονα την ανθρώπινη ζωή, αλλά με γνώμονα το κομματικό της ακροατήριο. Ακόμα και μητροπολίτες, όπως ο Μητροπολίτης Ξάνθης αναγνωρίζουν ότι υπάρχουν ιερείς που πήραν κόσμο στον λαιμό τους. Το πρόβλημα, δεν περιορίζεται μόνο στον συνωστισμό στις εκκλησίες, αλλά επεκτείνεται και στη στάση κάποιων ιερέων που η κυβέρνηση τους αφήνει να αλωνίζουν παραπλανώντας κόσμο με θεωρίες συνωμοσίας. Ο κ. Μητσοτάκης δεν είναι η πρώτη φορά που το πράττει αυτό. Το έκανε και στη Συμφωνία των Πρεσπών παίζοντας επικίνδυνα παιχνίδια με το εθνικό συμφέρον μόνο και μόνο για να εκλεγεί πρωθυπουργός. Δυστυχώς όμως, τώρα που επαναλαμβάνει τα ίδια παιχνίδια για να παραμείνει στην εξουσία, διακινδυνεύει τη δημόσια υγεία.\nΗ κυβέρνηση αποφάσισε να αντικαταστήσει τον διευθυντή της Άμεσης Δράσης που είχε ζητήσει να σταματήσει η καταδίωξη στο Πέραμα… Ποια η θέση σας;\nΠρόκειται για μια κυβέρνηση που μονίμως ρίχνει την ευθύνη στους άλλους. Δεν υπάρχει πολιτική ευθύνη για τίποτα. Το είδαμε στην πανδημία, το είδαμε στις πυρκαγιές, το βλέπουμε στην ασφάλεια του πολίτη. Γι’ αυτή την υπόθεση αρχικά είδαμε ένα δελτίο Τύπου που αποδείχθηκε fake news. Στη συνέχεια είδαμε τον κ. Θεοδωρικάκο να επισκέπτεται τους αστυνομικούς που ενεπλάκησαν στη δολοφονία του 18χρονου. Το ξήλωμα της ηγεσίας της άμεσης δράσης είναι άλλη μια στιγμή ακροδεξιάς μετατόπισης. Η κυβέρνηση μετατρέπει με την πολιτική της την αστυνομία σε παράγοντα ανασφάλειας. Παραδέχτηκαν με τον πιο επίσημο τρόπο ότι έχουν δώσει όπλα σε ανθρώπους που δεν έχουν την κατάλληλη εκπαίδευση.\nΠαρά την κυβερνητική φθορά, ο ΣΥΡΙΖΑ και στις πρόσφατες δημοσκοπήσεις φαίνεται ότι βρίσκεται πολύ πίσω από τη ΝΔ… Σας ανησυχεί αυτό ή θεωρείτε ότι αυτές δεν αποτυπώνουν την πραγματικότητα;\nΟι δημοσκοπήσεις είναι ένα εργαλείο πολιτικής ανάλυσης και όχι κάλπη. Από εκεί και πέρα το κλείσιμο της ψαλίδας είναι φανερό σε όλες αυτές, με αρκετά διαφορετικά ποσοστά από τη μία στην άλλη. Το κρίσιμο είναι η αποτύπωση των ποιοτικών στοιχείων που δείχνουν ότι η εμπιστοσύνη στην κυβερνητική πολιτική βρίσκεται σε ελεύθερη πτώση. Στο χέρι μας είναι, με βάση τις προγραμματικές μας προτάσεις για την ενίσχυση του κοινωνικού κράτους, την αύξηση των μισθών και τη βελτίωση των συνθηκών εργασίας αλλά και τη ρύθμιση-διαγραφή του πανδημικού ιδιωτικού χρέους, να κερδίσουμε ξανά την εμπιστοσύνη της πλειοψηφίας.\nΘα μπορούσε ο ΣΥΡΙΖΑ να συνεργαστεί με το ΚΙΝΑΛ του Γιώργου Παπανδρέου, όταν πριν από λίγα χρόνια διαδηλώνατε εναντίον της κυβέρνησής του;\nΟποιαδήποτε απάντηση σε αυτή την ερώτηση θα ερμηνευόταν ως παρέμβαση από μέρους μου στις εσωτερικές διαδικασίες ενός άλλου κόμματος. Η δική μας θέση είναι ξεκάθαρη: η απλή αναλογική θέτει σε όλους ένα συγκεκριμένο ερώτημα και εμείς απαντάμε ότι είμαστε εδώ για να ανατραπεί η συντηρητική και αυταρχική πολιτική Μητσοτάκη.\nΔυστυχώς οι ειδήσεις που αφορούν γυναικοκτονίες τείνουν να γίνουν συνήθεια… Ποια μέτρα πρέπει να παρθούν;\nΠρώτα από όλα να αναγνωρίσουμε το πρόβλημα και τις ειδικές του συνθήκες. Είναι πολύ σημαντικό ότι αυτές τις ημέρες υπήρξε η πρώτη επίσημη νομική αναφορά στον όρο γυναικοκτονία από εισαγγελέα του Αρείου Πάγου. Χρειάζεται άρα η νομική κατοχύρωση του όρου και η άμεση ενίσχυση των κοινωνικών δομών για τις κακοποιημένες γυναίκες. Ταυτόχρονα, σώματα όπως η ΕΛ.ΑΣ. χρειάζονται ειδική εκπαίδευση. Τέλος η συγκεκριμένη μάχη δεν έχει μόνο θεσμικό αλλά και κοινωνικό σκέλος. Κανένα νομοθετικό πλαίσιο από μόνο του δεν θα αντιμετωπίσει το ζήτημα χωρίς τον καθημερινό αγώνα όλων για μια κοινωνία ισότητας και χωρίς έμφυλες διακρίσεις.


ΜΕ ΒΑΓΓΕΛΗ ΠΑΡΔΑΛΗ ΑΝΟΙΓΕΙ ΦΕΤΟΣ ΤΑ ΦΤΕΡΑ ΤΟΥ Ο ΑΕΤΟΣ ΑΝΩ ΣΤΑΥΡΟΥ - Strymonikos Today\nΜΕ ΒΑΓΓΕΛΗ ΠΑΡΔΑΛΗ ΑΝΟΙΓΕΙ ΦΕΤΟΣ ΤΑ ΦΤΕΡΑ ΤΟΥ Ο ΑΕΤΟΣ ΑΝΩ ΣΤΑΥΡΟΥ\nΜε κόουτς τον νεαρό Βαγγέλη Παρδάλη ξεκινά τις φετινές πτήσεις του στην Β΄ κατηγορία ο ΜΑΣ Αετός Άνω Σταυρού\nΟ Αετός πάτησε.. στο γήπεδο!\nΕπίσημη πρώτη σήμερα 21/8/2014 για τον Αετό Άνω Σταυρού και όλα ξεκίνησαν μέσα σε κλίμα αισιοδοξίας και ελπίδας για μια αξιοπρεπέστατη παρουσία στο φετινό πρωτάθλημα και ότι ήθελε προκύψει στην πορεία, βάση της δουλειάς που θα γίνει στις προπονήσεις και της απόδοσης της ομάδας μέσα στους αγωνιστικούς χώρους.\nΟι παίκτες του Αετού μπήκαν στην γραμμή αυτή την χρονιά κάτω από τις οδηγίες του νεαρού κόουτς -και παλιού παίκτη της ομάδας- Βαγγέλη Παρδάλη και ξεκίνησαν το τρέξιμο και τις ασκήσεις χωρίς δεύτερη κουβέντα.\nΗ χρονιά θα είναι δύσκολη και το ξέρουν όλοι αυτό και μάλιστα πολύ καλά!\nΈτσι μοιραία λοιπόν δεν υπάρχει καιρός για χάσιμο από κανέναν.\nΟ Βαγγέλης Παρδάλης ζήτησε την συμμετοχή όλων στις προπονήσεις και την προσήλωση τους στο πρόγραμμα και στις αγωνιστικές υποχρεώσεις τους.\nΣτα πλάνα βρίσκονται ήδη αρκετά φιλικά παιχνίδια που θα ακολουθήσουν και θα ήθελε να έχει όλους τους πάικτες στη διάθεσή του για να δουλέψει μαζί τους και να δοκιμάσει διάφορα σχήματα μέχρι την έναρξη του πρωταθλήματος.\nΓι΄ αυτό ζήτησε την παρουσία όλων με ιδιαίτερη επισήμανση.\nΟ Αετός μετά την περσινή περιπέτεια του στην Α΄ Ερασιτεχνική Κατηγορία και την επική πορεία του στο Β΄ γύρο (που όμως δυστυχώς δεν τον κράτησε στην κατηγορία) δεν έχει να ζηλέψει και να φοβηθεί τίποτα και από κανέναν μέσα στα γήπεδα.\nΗ ομάδα έχει αξιόλογους παικταράδες, τον καλύτερο τερματοφύλακα (κατα την γνώμη μας) στο πρωτάθλημα και μια άμυνα γρανίτη.\nΑσφαλώς και θα παίξει πρωταγωνιστικό ρόλο στο φετινό πρωτάθλημα και μπορεί να πετύχει πολλά!\nΠίστη να υπάρχει και τα παιδια να είναι υγειή και σιδερένια χωρίς τραυματισμούς.\nΚΑΛΗ ΑΡΧΗ & ΚΑΛΗ ΣΥΝΕΧΕΙΑ ΣΤΟΝ ΑΕΤΟ ΑΝΩ ΣΤΑΥΡΟΥ\nκαι μια ευχή προς το νέο προπονητή του\nΒΑΓΓΕΛΗ ΣΙΔΕΡΟΚΕΦΑΛΟΣ ΚΑΙ ΠΑΝΤΑ ΕΠΙΤΥΧΙΕΣ!\nΔημήτρης Νταραβίγκος - Κώστας Χωρούδας: Το μεράκι δικό μας, το όνομα δικό σας!\nΆνω Σταυρός: ''Το τραγούδι αρχινούν'' Πολιτιστικό 4ήμερο από 11 έως 14 Αυγούστου 2017\nΠερισσότερα σε αυτή την κατηγορία: « ΞΕΚΙΝΗΜΑ ΓΙΑ ΤΗΝ ΤΡΩΑΔΑ ΑΣΠΡΟΒΑΛΤΑΣ: Η ''ΜΕΓΑΛΗ ΚΥΡΙΑ'' ΚΤΙΖΕΙ... ΜΕ ΤΑ ΜΙΚΡΑ ΤΗΣ!\tΒ’ ΚΑΤΗΓΟΡΙΑ – 5ος ΟΜΙΛΟΣ(15 ΟΜΑΔΕΣ) : ΜΠΟΡΕΙ ΝΑ ΒΓΩ - ΜΠΟΡΕΙ ΝΑ ΜΠΩ - ΜΠΟΡΕΙ ΚΑΤΗΓΟΡΙΑ ΝΑ ΑΝΕΒΩ! »


Πώς αξιοποιείτε το κεφάλαιό σας με επενδυτικό πρόγραμμα | ERGO Hellas\nΠώς αξιοποιείτε το κεφάλαιό σας με τα προγράμματα του ERGO My Fund\nΤο κεφάλαιο στο ERGO My Fund συνδέεται με επιλεγμένα αμοιβαία κεφάλαια (Funds) που διαχειρίζεται η MEAG (Munich ERGO Asset Management), η εξειδικευμένη εταιρεία διαχείρισης κεφαλαίων των ομίλων Munich Re και ERGO.\nΤα MEAG Funds είναι χαρακτηρισμένα ως Ο.Σ.Ε.Κ.Α. (Οργανισμοί Συλλογικών Επενδύσεων σε Κινητές Αξίες)*, σύμφωνα με την οδηγία 2009/65/ΕΚ της Ευρωπαϊκής Ένωσης, και εποπτεύονται από τη Γερμανική Επιτροπή Κεφαλαιαγοράς. Έχουν πρωταρχικό στόχο τη μείωση του κινδύνου και εξασφαλίζουν μια πολυεπίπεδη και ευρύτατη διαφοροποίηση των επενδύσεων σε:\nΠοικίλες κατηγορίες επενδύσεων και κλάδους οικονομίας.\nΠαγκόσμιες γεωγραφικές ζώνες.\nΑνεπτυγμένες, κυρίως, αλλά και αναδυόμενες αγορές.\nΕπιπλέον, τα περισσότερα εξ αυτών ανήκουν στην κατηγορία των Fund of Funds. Το γεγονός αυτό αυξάνει τη διασπορά του χαρτοφυλακίου τους, καθώς επενδύουν σε funds άλλων εταιρειών επιλεγμένων με ποιοτικά κριτήρια, όπως οι διαχρονικές τους επιδόσεις και ο βαθμός αξιολόγησής τους από διεθνείς οίκους.\nΈτσι, είτε είστε συντηρητικός επενδυτής, προτιμώντας τοποθετήσεις χαμηλού κινδύνου, είτε στοχεύετε σε υψηλότερες αποδόσεις με επενδύσεις αυξημένου κινδύνου, το ERGO My Fund σας παρέχει πρόσβαση σε funds με διαφορετικά επίπεδα κινδύνου-απόδοσης, ώστε να διαμορφώσετε το χαρτοφυλάκιό σας σύμφωνα με το επενδυτικό σας προφίλ και τους προσωπικούς σας στόχους.\n*Οι ΟΣΕΚΑ δεν έχουν εγγυημένη απόδοση και οι προηγούμενες αποδόσεις δεν διασφαλίζουν μελλοντικές. Ο υποψήφιος πελάτης φέρει τον κίνδυνο των επενδύσεων και η εταιρία δεν εγγυάται την απόδοσή τους.


Αυτή είναι η καλύτερη ώρα της ημέρας για να τρώτε φρούτα! - Ομορφιά & Υγεία - Athens magazine\nΕσείς τι ώρα τρώτε φρούτα;\nΕσείς γνωρίζετε ποια είναι η καλύτερη ώρα της ημέρας για να τρώτε φρούτα και να παίρνετε όλες τις βιταμίνες;\nΥπάρχουν διάφοροι ισχυρισμοί σχετικά με το πότε και πώς θα πρέπει να τα καταναλώνουμε, καθώς και ποιοι πρέπει να τα αποφεύγουν τελείως. Δώστε προσοχή! Αυτές είναι οι τροφές που έχουν τα περισσότερα φυτοφάρμακα!\nΠρέπει να τρώτε φρούτα πάντα με άδειο στομάχι\nΕάν έχετε διαβήτη, θα πρέπει να τρώτε φρούτα 1-2 ώρες πριν ή μετά τα γεύματα\nΗ κατανάλωση φρούτων πριν ή μετά από ένα γεύμα μειώνει την θρεπτική τους αξία\nΗ καλύτερη στιγμή της ημέρας για να τρώτε φρούτα είναι το απόγευμα\nΔεν πρέπει να τρώτε φρούτα μετά τις 14:00


Γενικά, έχω μεγάλο πρόβλημα με τους opinion leaders της Ελλάδας, όχι τόσο επειδή δεν συμφωνώ με όσα λένε, αλλά κυρίως επειδή δεν πείθομαι για την αγνότητα του ηθικοπλαστικού τους κηρύγματος.\nΔηλαδή, είναι άλλο πράγμα να έχεις κάποια άποψη μαζί με τη δυνατότητα να την εκφέρεις δημοσίως, και όλο αυτό να έχει μαζικό αντίκρισμα, και άλλο να στοχεύεις εσκεμμένα στη δημιουργία ορισμένου ρεύματος, μετερχόμενος ψεύτικα μέσα και παραπλανητικές τακτικές.\nΣτην πρώτη περίπτωση είσαι τυχερός και το ηθικό σου πρόσημο είναι μεταβλητό. Μπορεί να είσαι είτε αξιόλογος είτε μαλάκας….\nΟρθογραφήθηκε από Orthografos στις 7:13 μ.μ. 1 σχόλιο:\nΤο εντόπισα σε ένα κυριακάτικο δημοσίευμα σχετικά με τις προθέσεις του Γιώργου Παπανδρέου και το βρήκα πολύ διασκεδαστικό: «Σχεδιάζει βήμα βήμα τις κινήσεις του».\nΠρόκειται για ένα κλασικό δημοσιογραφικό κλισέ που χρησιμοποιείται όταν κάποιος ετοιμάζει κάτι, αλλά κανείς δεν μπορεί να καταλάβει τι.\nΣυγγνώμη, αλλά εφόσον το υποκείμενο της πρότασης είναι ο Γιώργος (ο Γιώργος που όλοι θαυμάσαμε και αγαπήσαμε...), τότε ζήτω που καήκαμε!\nΗ τριακονταμελής ορχήστρα του «Τιτανικού» έπαιζε αμέριμνη βαλς και οι επιβάτες της σάλας χόρευαν γελώντας, ενώ το κρουαζιερόπλοιο – «μαμούθ» κατευθυνόταν στο μοιραίο παγόβουνο, εκείνη τη νύχτα της 15ης Απριλίου 1912 στη μέση του βόρειου Ατλαντικού ωκεανού.\nΗ ελληνική Βουλή των 300 τον Απρίλιο του 2014 εξακολουθεί να «κοκορομαχεί» αμέριμνη, ενώ οι πολίτες σπαράσσονται μεταξύ τους σε έναν σύγχρονο εμφύλιο πόλεμο αν ο Τσίπρας και ο Καμμένος μπορούν να σώσουν τη χώρα ή αν ευθύνεται μόνο ο Σαμαράς για το ότι η χώρα κατευθύνεται στο «παγόβουνο» της κοινωνικής καταστροφής.\nΤι να πούμε για τον Τζων Τίκη;\nΌ,τι και να πούμε θα είναι λίγο…\nΕίναι από τις περιπτώσεις που η εικόνα μιλάει από μόνη της.\nΚαι λέει πολλά, πάρα πολλά…\nΟι πολιτικές κόντρες δεν μπορούν να ανατρέψουν το καλό κλίμα που παρατηρείται στην οικονομία, αν δεν ανατραπεί η κυβέρνηση.\nΣε αυτό το συμπέρασμα καταλήγουν οικονομικοί παράγοντες που θεωρούν ότι τα σκάνδαλα τύπου Μπαλτάκου, βλάπτουν μεν το κλίμα, αλλά δεν μπορούν να ανατρέψουν την καλή πορεία της οικονομίας.\nΗ βελτίωση των μακροοικονομικών δεικτών και οι προοπτικές κέρδους για όσους ξένους θεσμικούς επενδύουν αυτή τη στιγμή στο ελληνικό τραπεζικό σύστημα αλλά και σε ομόλογα του Δημοσίου θα συνεχιστούν εφόσον δεν έχουμε ανατροπή της κυβέρνησης και εκλογές που δεν βγάζουν κυβέρνηση.


Εγωισμός VS Ίλιγγος – Games online\nΣΩΣΤΟ Η ΛΑΘΟΣ\nΕγωισμός VS Ίλιγγος\nQuiz team February 13, 2022 Αναμετρήσεις Ταινιών,ΑΝΑΜΕΤΡΗΣΗ 0 Comments\nΗ ταινία, “Εγωισμός” προβλήθηκε τη σαιζόν 1964-1965 και έκοψε 344.675 εισιτήρια. Ήρθε στην 9η θέση σε 93 ταινίες. Ο Γιάννης Δαλιανίδης είχε αρχικά σκεφτεί το δίδυμο Ζωή Λάσκαρη – Έλενα Ναθαναήλ για τους ρόλους των δύο αδελφών. Κατά το πρώτο γύρισμα, όμως, η 17χρονη τότε Ναθαναήλ δεν τα πήγε τόσο καλά για τα δεδομένα του Δαλιανίδη, και μετά απο κάποια ατυχή περιστατικά έχασε όχι μόνο το ρόλο της στην ταινία αλλά και το συμβόλαιο της με την Finos Film. Το ρόλο της στην ταινία πήρε τελικά η Τζένη Ρουσσέα.\nΗ ταινία, “Ίλιγγος” προβλήθηκε τη σαιζόν 1963-1964 και έκοψε 454.451 εισιτήρια. Ήρθε στην 4η θέση σε 92 ταινίες. Ο Γιάννης Δαλιανίδης εμπνεύστηκε το σενάριο αυτής της ταινίας από ένα συμβάν του 1950, κατά το οποίο η κόρη της μεγάλης σταρ του Αμερικανικού κινηματογράφου, Λάνα Τάρνερ, σκότωσε τον εραστή της μητέρας της.\nΤο σημερινό VS είναι ανάμεσα σε δύο ταινίες της Φίνος φιλμ. Ψηφίστε την αγαπημένη σας!!!\nPosted in Αναμετρήσεις Ταινιών, ΑΝΑΜΕΤΡΗΣΗ\nView all post by Quiz team\nPrevious Previous post: Η αγαπημένη σου ταινία του 1952\nNext Next post: Κατηγορώ τους ανθρώπους VS Λόλα\nΠαζλ: Ένα βότσαλο στη λίμνη\nΠΑΖΛ June 23, 2022\nΠαζλ: Ζητείται ψεύτης\nΠαζλ: Ένας ιππότης για τη Βασούλα\nΠαζλ: Κατάσκοπος Νέλλη\nCopyright © 2022 Games online – Powered by Gameonline.


Το πακέτο πληροφοριών περιέχει βασικό υλικό και συστάσεις προς τους διοργανωτές των ενημερωτικών εκστρατειών σχετικά με το πώς να προσεγγίσουν το ευρύ κοινό ώστε να προβάλουν την κατάλληλη και υπεύθυνη χρήση των αντιβιοτικών. Στο βασικό υλικό περιλαμβάνονται τα βασικά μηνύματα και συνθήματα, λογότυπα, γραφικά, καθώς και το προτεινόμενο υλικό για τις υγειονομικές αρχές των κρατών μελών.\nΟδηγίες χρήσης του παρόντος υλικού\nΓια περισσότερες λεπτομέρειες και ιδέες σχετικά με το πώς να χρησιμοποιήσετε το παρόν υλικό και να οργανώσετε εκστρατεία για την αυτοθεραπεία με αντιβιοτικά, διαβάστε το σημείωμα καθοδήγησης.\nΗ άδεια χρήσης του υλικού επικοινωνίας της εκστρατείας για την ευρωπαϊκή ημέρα ενημέρωσης για τα αντιβιοτικά χορηγείται σε όλους τους μη κερδοσκοπικούς οργανισμούς και στις ενώσεις υγείας, καθώς και σε όλες τις ευρωπαϊκές υγειονομικές αρχές και στους κυβερνητικούς οργανισμούς που διεξάγουν εκστρατείες με στόχο τη μείωση της αντοχής στα αντιβιοτικά και την προώθηση της κατάλληλης χρήσης των αντιβιοτικών.\nΟποιεσδήποτε άλλες οντότητες θα πρέπει να λάβουν τη συγκατάθεση του ECDC προτού χρησιμοποιήσουν το υλικό επικοινωνίας της εκστρατείας για την ευρωπαϊκή ημέρα ενημέρωσης για τα αντιβιοτικά. Αν επιθυμείτε να αποκτήσετε άδεια χρήσης του παρόντος υλικού, επικοινωνήστε στη διεύθυνση: EAAD@ecdc.europa.eu\nΤο ECDC θέλει να ενημερώνεται!\nΤο ECDC ενδιαφέρεται να μαθαίνει πώς και πού χρησιμοποιείται το επικοινωνιακό υλικό της εκστρατείας, ιδιαίτερα αν πιστεύετε ότι οι πρωτοβουλίες σας μπορούν να καταχωρηθούν στη σελίδα «Εθνικές ενέργειες» αυτού του ιστοτόπου. Για τυχόν απορίες σχετικά με το υλικό, παρακαλούμε επικοινωνήστε στη διεύθυνση: EAAD@ecdc.europa.eu\nΒίντεο (μόνο στα αγγλικά)\nΟπτικό υλικό εκστρατείας (μόνο στα αγγλικά)


Πυροσβεστικά Μέσα - Δημόσια Σχολή Σωστικών & Πυροσβεστικών Μέσων Ασπροπύργου\nΜε την ενσωμάτωση των αλλαγών της αναθεωρημένης Δ.Σ. STCW 1978 (2010 τροποποιήσεις Manila), τροποποιήθηκαν και συμπληρώθηκαν τα προγράμματα εκπαίδευσης στον τομέα εκπαίδευσης Α2 (Πίνακας Α−VI/1−2 STCW1978/2010) ΠΡΟΛΗΨΗ ΚΑΙ ΚΑΤΑΠΟΛΕΜΗΣΗ ΠΥΡΚΑΓΙΑΣ (FIRE PREVENTION AND FIRE FIGHTING) καθώς και στον τομέα εκπαίδευσης Γ (Πίνακας Α−VI/3 STCW 1978/2010) ΠΡΟΧΩΡΗΜΕΝΟΣ ΚΥΚΛΟΣ ΠΥΡΟΣΒΕΣΗΣ (ADVANCED TRAINING IN FIRE FIGHTING)\nΣτους κύκλους Προχωρημένης Πυρόσβεσης φοιτούν όσοι ναυτικοί έχουν κριθεί ικανοί για απόκτηση διπλώματος Ε.Ν. και έχουν παρακολουθήσει με επιτυχία το Βασικό κύκλο σύμφωνα με την παράγραφο 2(β) του άρθρου 6 της αριθμ. Μ 2115.13/3/96/11.11.1996 «Κύρωση του Κανονισμού Εκπαίδευσης των Δημοσίων Σχολών Εμπορικού Ναυτικού Σωστικών και Πυροσβεστικών Μέσων» (ΦΕΚ 1081Β΄), όπως έχει τροποποιηθεί και ισχύει σήμερα.\nΗ εκπαίδευση είναι θεωρητική και πρακτική σύμφωνα με την αναλυτική ύλη των κύκλων ανά τομέα εκπαίδευσης και οι στόχοι των μαθημάτων περιγραφονται αναλυτικά στο ΠΑΡΑΡΤΗΜΑ-1 και στο ΠΑΡΑΡΤΗΜΑ-3 της Αριθμ.Μ 3615.5/02/13(2637 Β΄).\nΝομοθεσία & Εγκύκλιοι ΔΕΠ - Πυρασφάλεια


Καταπολέμηση του δάκου στη Λέσβο με καολίνη | Lesvosnews.net\n19/07/2012 - 09:34\nΚαταπολέμηση του δάκου στη Λέσβο με καολίνη\nΚι ενώ στη Λέσβο ακόμη περιμένουμε όπως κάθε χρόνια πότα θα αρχίσει η δακοκτονία υπάρχουν ελαιοπαραγωγοί στη Λέσβο που δεν κάθονται με δεμένα χέρια ..\nΑντίθετα εφαρμόζουν πρωτοποριακές μεθόδους καταπολέμησης του δάκου που πρώτη φορά εφαρμόζονται στη Λέσβο.\nΧαρακτηριστικό παράδειγμα ο ελαιοπαραγωγός και Γεωπόνος (πρώην προϊστάμενος της Δ/νσης Γεωργίας Λέσβου) κος Ιωάννης Αντωνίου.\nΟ κος Αντωνίου πριν μερικά χρόναι είχε εφαρμόσει σε ελαιόκτημα στην περιοχή Χάλικας Μυτιλήνης δοκιμαστικό ψεκασμό των ελαιόδεντρων με καολίνη (σε περίπου 200 ελαιόδεντρα) με θεαματικά αποτελέσματα. Είναι η πρώτη φορά στη Λέσβο που εφαρμόστηκε μαζικά αυτός ο τρόπος καταπολέμησης του δάκου.\nΑς δούμε όμως τι είναι ο καολίνης και πως λειτουργεί:\nΤι είναι ο καολίνης: Ο καολίνης είναι ένα φυσικό ορυκτό (πλούσια κοιτάσματα καολίνη βρίσκονται στη Μήλο) που έχει λευκό χρώμα και είναι ακίνδυνο για τον άνθρωπο.Ο καολίνης, κυκλοφορεί και ως «η καολίνη». Είναι πέτρωμα αργιλοπυριτικό, και είναι πάντοτε προϊόν αλλοίωσης άλλων αργιλοπυριτικών ορυκτών, κυρίως αστρίων, είτε με αποσάθρωση είτε με υδροθερμική δραστηριότητα και το μήλινο έδαφος διαθέτει αρκετή από αυτήν.\nΟι άνθρωποι εξακολουθούν να βγάζουν καολίνη από τη γη. Μόνο από το έδαφος της Ευρώπης βγάζουν πάνω από 6000 τόνους το χρόνο.\nΛάμψη: Μαργαριτώδης σε καλά κρυσταλλωμένο υλικό, αλαμπής σε συσσωματώματα.\nΧρώμα: Λευκό. Συχνά υποκίτρινο, κοκκινωπό, καστανωπό, τεφρό εξαιτίας προσμείξεων. Λευκή στεατώδης ποικιλία είναι ο νακρίτης.\nΓραμμή σκόνης: Λευκή μέχρι υποκίτρινη.\nΣκληρότητα: 2 - 2½. Η μικρότερη σκληρότητα που παρουσιάζει μερικές φορές οφείλεται στα εύθρυπτα συσσωματώματά του.\nΕιδικό βάρος: 2,6.\nΣχισμός: Πολύ τέλειος κατά (001). Δεν φαίνεται με γυμνό μάτι.\nΔιαφάνεια: Οι κρύσταλλοι είναι ημιδιαφανείς ενώ οι μάζες αδιαφανείς.\nΠαρατηρήσεις: Μικρά, λεπτά ρομβικά ή ψευδοεξαγωνικά πλακίδια ορατά με το μικροσκόπιο. Συνήθως όμως βρίσκεται σε συμπαγή ή εύθρυπτα συσσωματώματα. Ο καολινίτης αποτελεί το κύριο ορυκτό συστατικό του καολίνη και της αργίλου. Είναι πάντοτε δευτερογενές ορυκτό, προϊόν αλλοίωσης άλλων αργιλοπυριτικών ορυκτών, κυρίως αστρίων, είτε με αποσάθρωση είτε με υδροθερμική δραστηριότητα (καολινίωση αστρίων). Ο καολίνης έχει λιπαρή αφή, κολλά στη γλώσσα, γίνεται πλαστικός όταν υγρανθεί, μυρίζει άργιλο όταν εκπνεύσουμε πάνω του. Χρησιμοποιείται στην κατασκευή πορσελάνης, δύστηκτων υλικών, χαρτιού, χρωμάτων, λαστίχων, πλαστικών και κεραμικών.\nΌνομα: Από την κινέζικη λέξη kao-ling = ψηλή ράχη που είναι η ονομασία του βουνού κοντά στο Jaucha Fa, Jianxi (Κίνα) όπου βρέθηκε.\nΠως λειτουργεί: Ο καολίνης είναι ένα υψηλής καθαρότητας φυσικό ορυκτό, το οποίο δημιουργεί ένα λεπτό άσπρο στρώμα. Οι ελιές όταν ψεκαστούν με αυτό το σκεύασμα γίνονται άσπρες από την κορφή μέχρι την ρίζα. Εκδηλώνει εντομοαποθητική και ακαρεοαποθητική δράση, αφού οι κόκκοι καολίνης που κολλούν στο εξωτερικό του σώματος του ζωικού εχθρού έχει ως αποτέλεσμα να τα απομακρύνει. Επίσης, καθίσταται δυσχερής η διατροφή τους και η ωοθεσία τους σε ψεκασμένο από καολίνη φυτικό ιστό. Επίσης προστατεύει την καλλιέργεια αρχικά από ηλιακά εγκαύματα και θερμικές καταπονήσεις.\nΒέβαια όσο μεγαλώνει ο καρπός και η επιφάνειά του η κάλυψή του με καολίνη μειώνεται κι αυξάνει ο κίνδυνος ο δάκος να αφήσει το αβγό του. Γι’ αυτό τον λόγο, καλό είναι να ψεκάζεται το δένδρο κατά την περίοδο αύξησης του καρπού κάθε μήνα από τον Ιούνη μέχρι τον Σεπτέμβριο, που ολοκληρώνεται η περίοδος αύξησης του καρπού.\nΥπάρχουν μερικά μυστικά για τη σωστή εφαρμογή του ψεκασμού όπως μας λέει ο κος Αντωνίου. Σε αυτή την καταπολέμηση του δάκου, χρησιμοποιούμε το σκεύασμα καολίνη μαζί με προσκολλητικό λάδι και χρειάζεται διαρκή ανάδευση ώστε να είναι ομοιόμορφος ο ψεκασμός.\nΜήπως λοιπόν θα πρέπει να αλλάξουμε το τρόπο που βλέπουμε τη δακοκτονία και να πάμε κόντρα στις βιομηχανίες γεωργικών φαρμάκων ;\nΑγροτικά - Αλιεία 10/05/2022 13:09\nΑγροτικά - Αλιεία 06/05/2022 14:46\nΔιαφημιστικό σποτ για την προβολή των τυροκομικών προϊόντων Λέσβου- Λήμνου. Εξαιρετική πρωτοβουλία της Περιφέρειας\nΑγροτικά - Αλιεία 03/05/2022 9:10\nΟμοσπονδία Αγροτικών Συλλόγων Λέσβου: "Ξέχασαν" από την επιδότηση καυσίμων τα αγροτικά αυτοκίνητα


Σπανακόρυζο εύκολο από τον Τάσο Αντωνίου - MamaPeinao.gr\nΣπανακόρυζο εύκολο, ένα λαδερό φαγητό που μπορεί να συμπεριληφθεί σε μια ισορροπημένη διατροφή αφού δεν έχει περισσότερες από 315 θερμίδες.\nΠροσθέστε λίγο ελαιόλαδο στην αρχή και ολοκληρώστε το σπανακόρυζο με λίγο ωμό ελαιόλαδο στο τέλος του μαγειρέματος. Με αυτόν τον τρόπο θα πάρετε όλες τις βιταμίνες και τα θρεπτικά συστατικά του ελαιόλαδου. Το σπανακόρυζο μπορεί να γίνει ένα ισορροπημένο γεύμα!\nΑυτά είναι τα μυστικά του Τάσου για το πιο άψογο σπανακόρυζο.\nΑρχικά, ξεκινάμε με τη σωστή επιλογή της πρώτης ύλης. Ο Τάσος προτείνει να αγοράζουμε φρέσκο σπανάκι από τη λαϊκή. Τίποτα δεν μπορεί να συγκριθεί με την εποχιακή πρώτη ύλη που αγοράζουμε απευθείας από τον παραγωγό!\nΞεκινάμε από το σοτάρισμα των λαχανικών.\nΣοτάρουμε το κρεμμύδι και το πράσο. Συνεχίζουμε με φρέσκα κρεμμυδάκια και σπανάκι. Στη συνέχεια σοτάρουμε το ρύζι στο λάδι και στα υπόλοιπα υλικά. Με αυτόν τον τρόπο, θα βοηθήσουμε το ρύζι να μείνει σπυρωτό και να χυλώσει σωστά. Σε κανέναν δεν αρέσει το λασπωμένο ρύζι! Επιπλέον έτσι θα απορροφήσει όλο τον χυμό των λαχανικών. Θα διπλασιαστεί σε όγκο και θα γίνει εξαιρετικά νόστιμο και γευστικό.\nΕίπαμε, το καλό φαγητό χρειάζεται λίγη υπομονή! Όταν περάσει ο χρόνος βρασμού θα δείτε στην κατσαρόλα αρκετό ζουμάκι. Γι’ αυτόν το λόγο πρέπει να καλύπτουμε την κατσαρόλα όσο βράζει. Αυτό το μυστικό αφήνει το ρύζι να απορροφήσει όσο υγρό χρειάζεται, αλλά ταυτόχρονα θα παραμείνει σπυρωτό.\nΕξισορρπήστε την οξύτητα με λίγο πράσο\nΠάντα στα μαγειρευτά προσθέτουμε ένα κομμάτι πράσο! Η γλύκα του ισορροπεί την έντονη γεύση από το σπανάκι και ταυτόχρονα γίνεται λιγότερο όξινο στην επίγευση.\nΔείτε αναλυτικά τη συνταγή για τέλεια σπανακόρυζο με τις δοσολογίες των υλικών εδώ.


Ο … ναυαγός Τζον Κένεντι και η καρύδα που τον έσωσε!\nΠρώτη καταχώρηση: Πέμπτη, 25 Σεπτεμβρίου 2014, 08:36\nΟ Τζον Κένεντι, κατά την διάρκεια της στρατιωτικής θητείας του, είχε ζήσει μια απίστευτη περιπέτεια ως ναυαγός στα νησιά του Σολομώντα στο νότιο Ειρηνικό Ωκεανό κατά τη διάρκεια του Β´ Παγκόσμιου Πολέμου. Το γεγονός αυτό ενίσχυσε αργότερα την φήμη του ως ήρωα πολέμου και τον βοήθησε να γίνει πρόεδρος των ΗΠΑ. Τον Αύγουστο του 1943 και ενώ υπηρετούσε τη θητεία του, ο Κένεντι και το πλήρωμα του σκάφους του PT-109 (patrol torpedo) αναγκάστηκαν να το εγκαταλείψουν όταν συγκρούστηκαν με γιαπωνέζικο αντιτορπιλικό. Δύο από τους ναύτες του πληρώματος σκοτώθηκαν επί τόπου. Ο Κέννεντυ βλέποντας το πλοίο να βάζει νερά έδωσε εντολή να εγκαταλείψουν το σκάφος. Οι άντρες κολύμπησαν ως το κοντινό νησί Kasolo....\nΟ Κένεντι, που πριν από τον πόλεμο ήταν στην κολυμβητική ομάδα του πανεπιστημίου του Χάρβαρντ, μετέφερε κολυμπώντας τον Patrick McMahon, μηχανικό του πλοίου που είχε τραυματιστεί σοβαρά. Οι 11 άντρες κολύμπησαν 4 ώρες για να καλύψουν την απόσταση ως το νησί, περίπου 5-6 χιλιόμετρα. Το νησί όπου έφτασαν είχε μόλις 90 μέτρα διάμετρο και οι στρατιώτες έπρεπε να επιβιώσουν χωρίς τροφή και νερό. Ταυτόχρονα έπρεπε συνεχώς να κρύβονται από τα διερχόμενα γιαπωνέζικα πλοία που περιπολούσαν. Όταν η δίψα και οι κακουχίες εξάντλησαν την ομάδα ο Κένεντι αποφάσισε να κολυμπήσει ως τα νησιά Naru και Olasana, σχεδόν 4 χιλιόμετρα μακριά, για να βρει νερό. Αφού διαπίστωσε ότι το Olasana είχε πόσιμο νερό και κοκοφοίνικες, επέστρεψε στους άνδρες του για να τους οδηγήσει στη σωτηρία....\nΗ καρύδα του Κένεντι έσωσε τη ζωή των ναυαγών...\nΟ Κένεντι, για τις προσπάθειες να σώσει τους άντρες του, έγινε ήρωας πολέμου, γεγονός που τον βοήθησε πολύ στη μελλοντική πολιτική του καριέρα. Έτσι το νησί μετά την περιπέτεια του πιο γνωστού προέδρου των ΗΠΑ, μετονομάστηκε σε νησί Κένεντι. Οι ναυαγοί εντοπίστηκαν και διεσώθησαν έξι μέρες μετά, όταν ο Κένεντι χάραξε πάνω σε μια καρύδα έκκληση για βοήθεια και την έδωσε σε ένα ζευγάρι ντόπιων. Τους είπε σε περίπτωση που δουν Γιαπωνέζους, καθώς στην περιοχή υπήρχαν πολλές ιαπωνικές βάσεις, να σβήσουν το μήνυμα. Τελικά οι ντόπιοι παρά τον κίνδυνο να συλληφθούν από κάποια ιαπωνική περιπολία, κατάφεραν να φέρουν σε πέρας τη δύσκολη αποστολή. Αργότερα η καρύδα βρέθηκε στα χέρια του Ernest Gibson που υπηρετούσε στο 43ο τμήμα πεζικού, ο οποίος την επέστρεψε στον Κέννεντυ. Κατά τη διάρκεια της προεδρικής του θητείας, ο Κέννεντυ είχε την καρύδα σε γυάλινη θήκη πάνω στο γνωστό οβάλ γραφείο των Αμερικανών προέδρων. Σήμερα βρίσκεται στη Βοστώνη της Μασαχουσέτης στο John F. Kennendy Library. Η περιπέτεια του Κέννεντυ έγινε τραγούδι, βιβλίο, ταινία, τηλεοπτική σειρά, ακόμα και παιχνίδι....\nΤελευταία ενημέρωση: Πέμπτη, 25 Σεπτεμβρίου 2014, 08:38


Η Μελίτα καλείται να διαλέξει στρατόπεδο! | κοσμικα , τηλεοπτικα νεα | womenonly.gr\nΗ Μελίτα καλείται να διαλέξει στρατόπεδο!\nΟ Λουκάς ενημερώνει τον αστυνόμο ότι πίσω από το μακελειό στο βουνό κρύβονται μεγάλα συμφέροντα και πολλά χρήματα. Τον συμβουλεύει να ερευνήσει τη σχέση που είχε η Αντιγόνη με την 'Αννα, διότι έτσι είναι πολύ πιθανό\nΟ Λουκάς ενημερώνει τον αστυνόμο ότι πίσω από το μακελειό στο βουνό κρύβονται μεγάλα συμφέροντα και πολλά χρήματα. Τον συμβουλεύει να ερευνήσει τη σχέση που είχε η Αντιγόνη με την 'Αννα, διότι έτσι είναι πολύ πιθανό να βρει τις απαντήσεις που ψάχνει. Η Δάφνη εκβιάζει συναισθηματικά τον Ηλία πως αν μείνει και άλλο στην Εδέμ, θα κάτσει και αυτή μαζί του. 'Ετσι, τον πείθει να πάει μαζί της στο σπίτι.\nΗ Εύα και η Νόρα καταθέτουν για την υπόθεση Ρούσσου. Ο Λουκάς είναι πολύ ευχαριστημένος με την εξέλιξη, καθώς η ανακρίτρια είναι πολύ αξιόλογη και έδειξε μεγάλο ενδιαφέρον για την υπόθεση. Ο αστυνόμος συμβουλεύει τον Χρήστο να συνεργαστεί και να πει την αλήθεια για όσα ξέρει. 'Ομως, η Νταίζη τον καθησυχάζει, λέγοντάς του ότι δεν πρόκειται να πάθουν τίποτα. Η Μελίτα προειδοποιεί τη Νόρα ότι ο πατέρας της σκοπεύει να αντεπιτεθεί με θεμιτά και αθέμιτα μέσα. Η Νόρα την προτρέπει να διαλέξει στρατόπεδο, για να μην βρεθεί ανάμεσα στα πυρά. Η Στέλλα συγκρούεται με την Αμαλία, η οποία φοβάται ότι αν αποκαλυφθεί το σχέδιο με τον Λουκά, θα βρεθεί εκτεθειμένη.


Κόντρα φαγκότο - Δομή και λειτουργία | Φίλιππος Δάγκας\nΉ δομή τού Κόντρα φαγκότου\nΤο Κόντρα φαγκότο έχει κωνική διάτρηση. Και σχετικά στενό ηχητικό σωλήνα. Έχει συνολικό μήκος περί τα 5,9 μέτρα συμπεριλαμβανομένου το περιστόμιο. Το Κόντρα φαγκότο "διπλώνεται" 3 φορές σε σχήμα U. Έτσι, ώστε να αποτελείται συνολικά από 4 τμήματα σωλήνων.\nΤο ανοικτό άκρο τού σωλήνα είναι όπως και στο κανονικό Φαγκότο κατασκευασμένο. Χωρίς ειδική επέκταση προς τα πάνω. Ή λεγόμενη "Α" επέκταση τοποθετείται στο ανοικτό άκρο τού σωλήνα. Τον επεκτείνει, με ένα ακόμη "δίπλωμα" για 180°. Έτσι ώστε ό σωλήνας να έχει επεκταθεί σε μεγάλο βαθμό προς τα κάτω. Στο άκρο τού μεταλικού σωλήνα - σπείρα - σφηνώνεται ή διπλή γλωττίδα. Είναι στο Κόντρα φαγκότο αντιστοίχως μεγαλύτερη από ότι στο κανονικό Φαγκότο. Ό μηχανισμός των κλειδιών αντιστοιχεί περίπου εκείνου τού κανονικού Φαγκότου.


Κορωνοϊός - Ανάλυση: Γιατί έχει μηδέν θανάτους η Μάλτα; - ΣΤΑ ΚΑΡΦΑΚΙΑ\nHome ΔΙΑΦΟΡΑ ΚΟΣΜΟΣ Κορωνοϊός - Ανάλυση: Γιατί έχει μηδέν θανάτους η Μάλτα;\nΗ Μάλτα μέχρι σήμερα δεν έχει αναφέρει θανάτους από την διεθνή πανδημία του κορωνοϊού. Τα κρούσματα στην χώρα ανέρχονται στα 241, χωρίς όμως κανένα νεκρό.\nΗ χώρα είχε πάρει δρακόντεια μέτρα αρκετά νωρίς, με εξοντωτικά πρόστιμα, και παράλληλα εφαρμόζει στρατηγική υγείας που συμπεριλαμβάνει μαζικά τεστ. Υπάρχει «μυστικό» στον τρόπο που διαχειρίστηκε η Μάλτα τον κορωνοϊό; Με πληθυσμό λίγο κάτω των 500.000, αλλά πολύ πιο συγκεντρωμένο από την Κύπρο, η μικρή αυτή μεσογειακή χώρα, εταίρος μας στην Ε.Ε., είναι μια ενδιαφέρουσα περίπτωση.\nΣε αρκετές περιπτώσεις η περίπτωση της Μάλτας μοιάζει με αυτήν της Κύπρο, από την άποψη ότι ήταν από τις λίγες χώρες της Ευρώπης που άργησαν να εμφανιστούν τα πρώτα κρούσματα. Στην ιστοσελίδα υπάρχει η εφαρμογή «Covee»,\nτο οποίο είναι το @coveebot στο Facebook και μπορεί ο καθένας να επικοινωνήσει απευθείας καθώς είναι «Chatbot».\nΠάντως, και στην Μάλτα λαμβάνουν χώρα οι ίδιες συζητήσεις που γίνονται και στην Κύπρο – Πότε θα σταματήσει αυτό; Πως ήταν οι προσωπικές σχέσεις πριν από αυτό; Τι θα γίνει με τους κυνηγούς;


Φωτοβολίδες: Το «φλέγον» θέμα – apoel.net\nΑρχική/ΕΙΔΗΣΕΙΣ/Φωτοβολίδες: Το «φλέγον» θέμα\nΦωτοβολίδες: Το «φλέγον» θέμα\nΈνα από τα πιο καυτά θέματα που απασχολούν και διχάζουν τους οπαδούς μας είναι αυτό της χρήσης φωτοβολίδων κατά την διάρκεια των αγώνων του ΑΠΟΕΛ. Όσο ευαίσθητο και να είναι το θέμα αυτό, λόγο των ισχυρών απόψεων του κάθε ενός μας, θα προσπαθήσουμε να παρουσιάσουμε την πραγματική του όψη από όλες τις πλευρές. Θα αρχίσουμε με το αυτονόητο και την εύκολη επισήμανση ότι κανείς δεν αμφισβητεί ότι οι φωτοβολίδες δημιουργούν μια ωραία, ξεχωριστή ατμόσφαιρα πάνω στις κερκίδες. Όσα ΜΜΕ και δημοσιογράφοι προσπαθούν να υποβαθμίσουν το πιο πάνω, αυτοαναιρούνται, μιας και τα κανάλια τα οποία εργάζονται χρησιμοποιούν κατά κόρον πλάνα από φωτοβολίδες στις κερκίδες για να διαφημίσουν ποδοσφαιρικά γεγονότα και εκπομπές τους. Άρα και για αυτούς συνεπάγετε ότι άναμμα φωτοβολίδων ισούται με εντυπωσιακή ατμόσφαιρα.\nΟι παλαιότεροι επίσης, αναπολούμε και θαυμάζουμε τις κερκίδες του παρελθόντος όταν ό κάθε ένας από εμάς είχε στην τσέπη και μια Jupiter ή Posidon. Άρα και οι παλιότεροι, που τώρα έχουν αρνητική άποψη για το άναμμα φωτοβολίδων, αυτοαναιρούνται.\nΤο άναμμα των φωτοβολίδων έχει πάρει νέες διαστάσεις, και δημιουργεί αντιπαραθέσεις ανάμεσα στους οπαδούς μας, από τον καιρό που οι τιμωρίες στην Ευρώπη και στο τοπικό πρωτάθλημα έγιναν αυστηρότερες. Όσο καιρό η τιμωρία περιοριζόταν σε χρηματικό πρόστιμο για την ομάδα κανείς δεν ενδιαφερόταν να ασχοληθεί, εκτός από τα άτομα της διοίκησης, αφού δεν επηρεαζόταν άμεσα η ομάδα ή και οι οπαδοί μας. Από τη στιγμή όμως που οι τιμωρίες προνοούν διεξαγωγή αγώνα κεκλεισμένων θυρών, στερώντας το δικαίωμα του καθενός μας να βρίσκεται κοντά στην ομάδα, το θέμα έχει σοβαρέψει.\nΟι οργανωμένοι, με το συντονισμένο άναμμα φωτοβολίδων και έχοντας απόλυτη γνώση των συνεπειών αυτού, επιδιώκουν να βάλουν πίεση στη διοίκηση να αλλάξει ο υφιστάμενος κανονισμός (τουλάχιστον για τις εγχώριες διοργανώσεις). Αγνοούν ή υποβαθμίζουν τις αρνητικές του να παίζουμε σε άδεια γήπεδα και έρχονται σε αχρείαστη αντιπαράθεση με τον υπόλοιπο κόσμο του ΑΠΟΕΛ. Η θέληση τους να επιτύχουν την αλλαγή των προνοιών τους συγκεκριμένου παραπτώματος τους έχει γίνει έμμονη ιδέα που οδηγεί τον ΑΠΟΕΛ σε άσχημα κατατόπια. Το επιχείρημα τους πάντως είναι βάσιμo και λέει ότι από τη στιγμή που οι φωτοβολίδες είναι κάτι που ομορφαίνει την ποδοσφαιρική ατμόσφαιρα θα πρέπει το άναμμα τους να επιτρέπεται, εφόσον θα γίνεται ελεγχόμενα και με την προϋπόθεση ότι δεν θα ρίχνονται στον αγωνιστικό χώρο. Το πρόβλημα όμως είναι ότι μέσα στα πλαίσια της πίεσης που θέλουν να εξασκήσουν τις ρίχνουν!\nΗ πιο πάνω απαίτηση δυστυχώς δεν μπορεί να γίνει πραγματικότητα, μιας και οι φωτοβολίδες θεωρούνται επικίνδυνα αντικείμενα και ως εκ τούτου η αστυνομία δεν επιτρέπει την είσοδο και την χρήση τους στον αγωνιστικό χώρο.\nΑυτό που σίγουρα μπορεί να γίνει, είναι τα μεγάλα σωματεία που κουβαλούν μαζί τους και αρκετό κόσμο και ιδιαίτερα οργανωμένους, να συμφωνήσουν στην αλλαγή του κανονισμού έτσι ώστε οι φετινές εξοντωτικές τιμωρίες να μην επαναληφθούν. Υπόψη ότι με τον υφιστάμενο κανονισμό, οι ομάδες θα κινδυνεύουν επί μονίμου βάσεως να παίζουν σε άδεια γήπεδα προς το τέλος του πρωταθλήματος που συμπληρώνουν των αριθμό των τιμωριών χρηματικού προστίμου και ξεκινούν να τιμωρούνται με κεκλεισμένων.\nΗ διοίκηση έχει το δικό της σημαντικό μερίδιο ευθύνης. Οφείλει να χτίσει γέφυρες επικοινωνίας με τους οργανωμένους έτσι ώστε να αποφεύγεται το άναμμα φωτοβολίδων ως εκδικητική πράξη από τους μεν προς του δε, όπως έχει συμβεί σε συγκεκριμένες περιπτώσεις φέτος. Τα μεταξύ τους προβλήματα δεν θα πρέπει να στοιχίζουν ούτε στον υπόλοιπο κόσμο του ΑΠΟΕΛ αλλά και ούτε να έχουν αγωνιστικές επιπτώσεις στην ομάδα.\nΤέλος, για να βάζουμε κάποια πράγματα στην θέση τους… ναι, είμαστε υπέρ του ανάμματος φωτοβολίδων, εάν και εφόσον δεν στοιχίζουν στην ομάδα μας.


31 εντυπωσιακά μακιγιάζ για να δοκιμάσετε τον Ιανουάριο 2017. | Anonymoi.gr\n31 εντυπωσιακά μακιγιάζ για να δοκιμάσετε τον Ιανουάριο 2017.\nΟ πρώτος μήνας του χρόνου ξεκίνησε και όπως κάθε νέα χρόνια, οι νέοι στόχοι και μια μικρή ανανέωση παίρνουν την θέση τους. Ανανεωθείτε λοιπόν επιλέγοντας νέα και υπέροχα χτενίσματα, αλλά και εντυπωσιακά μακιγιάζ για να δοκιμάσετε τον Ιανουάριο του 2017.\nΜακιγιάζ απλά, αλλά και πιο βραδινά που θα κάνουν τις εμφανίσεις σας άκρως εντυπωσιακές. Στα χείλη επιλέξτε τόσο ματ, όσο και λαμπερές αποχρώσεις κραγιόν. Τα lip gloss μπορούν επίσης να αποτελέσουν μια πολύ καλή επιλογή για να ολοκληρώσετε το μακιγιάζ σας.\n► Ποιες είναι οι επιλογές για καθημερινά εντυπωσιακά μακιγιάζ για να δοκιμάσετε τον Ιανουάριο;\nΕπιλέξτε για το καθημερινό σας μακιγιάζ nude αποχρώσεις, ροζ χρώματα και κάντε το πρόσωπο σας να αποπνέει φρεσκάδα και λάμψη. Στα χείλη φορέστε κραγιόν σε αποχρώσεις του μπεζ, του ροζ, αλλά και του burgundy ή του ανοιχτόχρωμου σοκολατί. Ενώ στα μάτια σας επιλέξτε σκιές σε χρώματα του λευκού, του μπεζ, του ροζ, αλλά και του απαλού καφέ.\nΜπορείτε επίσης να αφήσετε εντελώς άβαφα τα μάτια σας ή μια απαλή σκιά στο χρώμα του δέρματος και να φορέσετε μόνο μάσκαρα. Στη συνέχεια ολοκληρώστε το μακιγιάζ σας με ένα σκούρο σοκολατί ή και burgundy κραγιόν.\n► Τι να επιλέξετε για τις βραδινές σας εμφανίσεις;\nΑντιθέτως, στο βραδινό σας μακιγιάζ κάντε ένα υπέροχο σκούρο smokey eyes με απαλά χείλη ή για ακόμη πιο εντυπωσιακό αποτέλεσμα φορέστε ένα έντονο κόκκινο κραγιόν. Βέβαια ο συνδυασμός του smokey eyes με τα κόκκινα χείλη θέλει μεγάλη προσοχή για να διατηρηθεί μια ισορροπία στο τελικό αποτέλεσμα.\nΕπίσης, μπορείτε να δημιουργήσετε το κλασσικό και σαγηνευτικό μακιγιάζ που θέλει nude σκιά ματιών, μαύρο eyeliner και έντονα κόκκινα χείλη.\nΜια ακόμη υπέροχη ιδέα για το βραδινό μακιγιάζ για να δοκιμάσετε τον Ιανουάριο είναι οι χρυσές αποχρώσεις σκιών και τα σκούρα χείλη.\n► Δείτε 31 εντυπωσιακά μακιγιάζ για να δοκιμάσετε τον Ιανουάριο 2017 και πάρτε ιδέες!


Το μαρτίτσι | Η Εφημερίδα των Συντακτών\nΜπορεί ένα μαρτίτσι να προστατεύσει τον σύγχρονο άνθρωπο; Ασφαλώς όχι. Δεν ζούμε σε καιρούς που όλα τα φορτώνουμε σε κάποια μυστηριακή δύναμη. Μπορεί όμως να μαλακώσει την ψυχή του, να περιορίσει την αλαζονεία της ανωτερότητας του τεχνοπολιτισμού μας. Να νιώσει πως είναι ένας κρίκος μιας οικογενειακής, εθνικής και πανανθρώπινης ιστορίας. Να του αυξήσει την αυτογνωσία